На основу члана 92. став 2. и 4. Закона о буџетском систему („Службени гласник РС“, број 54/2009, 73/2010, 101/2010 , 93/2012, 62/2013, 108/2013 , 42/2014, 68/2015, 103/2015, 99/2016, 113/2017, 95/2018, 31/2019, 72/2019, 149/2020, 118/2021, 118/2021-др. закон, 138/2022, 92/2023 и 94/2024), члана 32. Закона о локалној самоуправи („Сл. гласник РС“, број 129/2007, 83/2014 - др. закон, 101/2016 – др. закон, 47/2018 и 111/2021-др. закон) и члана 40. Статута општине Ивањица ( „Сл. лист општине Ивањица“, 1/2019),

Скупштина општине Ивањица на седници одржаној **14. марта 2024**. године, донела је

**О Д Л У К У**

**о ангажовању екстерног ревизора за обављање екстерне ревизије**

**завршног рачуна буџета општине Ивањица за 2024. годину**

**Члан 1**

Општина Ивањица ангажоваће екстерног ревизора за обављање екстерне ревизије завршног рачуна буџета општине Ивањица за 2024. годину уз сагласност Државне ревизорске институције.

**Члан 2**

Избор екстерног ревизора обавиће се на основу одредаба Закона о рачуноводству и ревизији и у складу са Законом о јавним набавкама.

**Члан 3**

Средства за ангажовање екстерног ревизора обезбеђена су у буџету општине Ивањица за 2025. годину.

**Члан 4**

Извештај о извршеној екстерној ревизији биће саставни део Завршног рачуна буџета општине Ивањица за 2024. годину.

**Члан 5**

Ова одлука ступа на снагу осмог дана од дана објављивања у „Службеном листу Општине Ивањица“.

**СКУПШТИНА ОПШТИНЕ ИВАЊИЦА**

Број: 000531416 2025 05158 004 001 400 047

**ПРЕДСЕДНИК**

**Драгован Милинковић**

На основу члана 189. став 1. тачка 1., тачка2., тачка 5. и тачка 9. Закона о основама система образовња и васпитања („Сл.гласник РС“, бр.88/2017, 27/2018 – др.закон, 10/2019, 27/2018 – др.закон, 6/2020, 129/2021 и 92/2023), члана 11. став 4. Закона о финансијској подршци породици са децом („Сл.гласник РС“ бр.113/2017, 50/2018, 46/2021 одлука УС, 51/2021 – одлука УС, 53/2021 – одлука УС, 66/2021, 130/2021, 43/2023 – одлука УС, 62/2023, 11/2024 – одлука УС и 79/2024), члана 4. Правилника о додатној образовној, здравственој и социјалној подршци детету и ученику („Сл.гласник РС“ бр. 80/2018) и члана 40. Статута општине Ивањица („Службени лист општине Ивањица“ бр.1/2019), Скупштина општине Ивањица на седници одржаној 14.03.2025.године, донела је

**О Д Л У К У**

**О ОСНОВНОЈ И ДОДАТНОЈ ПОДРШЦИ ДЕТЕТУ И УЧЕНИКУ**

I УВОДНЕ ОДРЕДБЕ

**Члан 1.**

Овом Одлуком се утврђује начин остваривања права на основну подршку детету и ученику са пребивалиштем на територији општине Ивањица у области предшколског,основног и средњег образовања, за које се средства обезбеђују у буџету општине Ивањица.

Овом Одлуком се утврђују и мере додатне подршке и начин њиховог остваривања за дете и ученика са пребивалиштем на територији општине Ивањица у области предшколског, основног и средњег образовања, а у складу са планираним средствима у буџету општине Ивањица за сваку буџетску годину.

II МЕРЕ ОСНОВНЕ И ДОДАТНЕ ПОДРШКЕ ДЕТЕТУ И УЧЕНИКУ

**Члан 2.**

**Основна подршка детету и ученику у смислу ове Одлуке подразумева:**

- обезбеђивање превоза деце и њихових пратилаца ради похађања припремног предшколског програма на удаљености већој од два километра

- обезбеђивање превоза ученика основне школе на удаљености већој од четири колометра од седишта школе

- обезбеђивање превоза, смештаја и исхране деце и ученика са сметњама у развоју, без обзира на удаљеност места становања од школе

- обезбеђивање бесплатног боравка деце из материјално угрожених породица, деце без родитељског старања, деце трећег и сваког наредног реда рођења исте мајке и деце са сметњама у развоју у предшколској установи

**Додатна подршка детету и ученику у смислу ове Одлуке подразумева:**

- обезбеђивање превоза наставника или деце и ученика са сметњама у развоју ради пружања индивидуалних третмана

- обезбеђивање превоза деце и ученика са сметњама у развоју

- накнада трошкова превоза за ђаке пешаке

- обезбеђивање бесплатне ужине и исхране ученика у продуженом боравку

III УСЛОВИ И НАЧИН ОСТВАРИВАЊА ОСНОВНЕ И ДОДАТНЕ ПОДРШКЕ ДЕТЕТУ И УЧЕНИКУ

1. **Превоз деце и њихових пратилаца ради похађања припремног предшколског програма на удаљености већој од два километра**

**Члан 3.**

Право на обезбеђивање превоза ради похађања припремног предшколског програма на удаљености већој од два километра имају деца која припремни предшколски програм похађају као обавезни у години пред полазак у школу, као и њихов пратилац.

**Члан 4.**

Право из члана 3. ове Одлуке остварује се обезбеђивањем бесплатне аутобуске карте код овлашћеног превозника на територији општине Ивањица или бесплатног превоза код превозника изабраног од стране установе на основу списка деце путника и њихових пратилаца, који Одељењу за привреду и друштвене делатности доставља предшколска установа или надокнадом трошкова превоза у висини цене месечне аутобуске карте на релацији места од места становања до места установе у којој дете борави, сразмерно броју дана у радној години, на основу решења Одељења за привреду и друштвене делатности.

Поступак за остваривање права на надокнаду трошкова превоза из става 1. овог члана прописује се Правилником за остваривање права на основну и додатну подршку детету и ученику ( у даљем тексту: Правилник), који доноси Општинско веће општине Ивањица .

1. **Превоз ученика основне школе на удаљености већој од четири километра од седишта школе**

**Члан 5.**

Право на обезбеђивање превоза ученика основне школе имају сви ђаци који похађају школу чија је удаљеност од места становања већа од четири километра, ако на тој удаљености нема школе.

**Члан 6.**

Право из члана 5. ове Одлуке остварује се обезбеђивањем бесплатне аутобуске карте код овлашћеног превозника на територији општине Ивањица или бесплатног превоза код превозника изабраног од стране школе на основу списка ученика путника, који Одељењу за привреду и друштвене делатности достављају основне школе или надокнадом трошкова превоза у висини цене месечне аутобуске карте на релацији од места становања до места седишта школе, сразмерно броју дана у школској години, на основу решења Одељења за привреду и друштвене делатности.

Поступак за остваривање права на надокнаду трошкова превоза из става 1. овог члана прописује се Правилником.

1. **Накнада трошкова превоза за ђаке пешаке**

**Члан 7.**

Ученици основних школа који немају обезбеђен јавни превоз – ђаци пешаци на удаљености већој од четири километра, као и деца која похађају припремни предшколски програм на удаљености већој од два километра, имају право на накнаду трошкова превоза у износу 20 % од цене горива по пређеном километру.

**Члан 8.**

Средства за остваривање права из члана 7. ове Одлуке обезбеђују се у буџету општине Ивањица, а исплаћују се преко основних школа на основу списка ученика и обрачунатих трошкова, а по евиденцији о присутности ученика.

Поступак за остваривање права на надокнаду трошкова превоза из става 1. овог члана прописује се Правилником.

**4. Превоз, смештај и исхрана деце са сметњама у развоју**

**Члан 9.**

Деца са сметњама у развоју која похађају припремни предшколски програм као обавезни у години пред полазак у школу, као и ученици са сметњама у развоју који похађају основну или средњу школу, имају право на обезбеђивање превоза, смештаја и исхране.

**Члан 10.**

Право на превоз из члана 9. ове Одлуке остварује се обезбеђивањем бесплатне аутобуске карте код овлашћеног превозника на територији општине Ивањица или бесплатног превоза изабраног од стране установе на основу списка деце или ученика путника, који Одељењу за привреду и друштвене делатности достављају предшколска установа, основне или средње школе или надокнадом трошкова превоза у висини цене месечне аутобуске карте на релацији од места становања до места седишта школе, сразмерно броју дана у школској години, или висини цене аутобуске карте на истој релацији у дане викенда, а сразмерно броју викенда у месецу, уколико се ученик налази на интернатском смештају, а на основу решења Одељења за привреду и друштвене делатности.

Право на смештај из члана 9. ове Одлуке остварује се обезбеђивањем бесплатног смештаја у интернату специјалне школе плаћањем трошкова смештаја по фактурама школама са интернатским смештајем на територији Републике Србије, које имају седиште изван територије општине Ивањица, уколико на територији општине нема одговарајуће школе, а на основу решења Одељења за привреду и друштвене делатности.

Право на исхрану из члана 9. Ове Одлуке остварује се обезбеђивањем бесплатне исхране, уколико се организује у оквиру установе, а на основу списка ученика и одговарајуће документације, које установа доставља Одељењу за привреду и друштвене делатности.

Поступак за остваривање права на надокнаду трошкова превоза, плаћање трошкова смештаја и бесплатну исхрану прописије се Правилником.

1. **Бесплатан боравак деце из материјално угрожених породица, деце без родитељског старања, деце са сметњама у развоју и деце трећег и сваког наредног реда рођења у предшколској установи**

**Члан 11.**

Деца из породица које су корисници новчане социјалне помоћи, деца без родитељског старања, деца трећег и сваког наредног реда рођења исте мајке и деца са сметњама у развоју имају право на бесплатан боравак у предшколској установи „Бајка“ уколико ово право нису остварила на други начин.

**Члан 12.**

Право из члана 11. ове Одлуке остварује се на основу списка и одговарајуће документације, које ПУ „Бајка“ доставља Одељењу за привреду и друштвене делатности, а по поступку прописаном Правилником.

**6. Регресирање дела трошкова боравка детета у предшколској установи**

**Члан 13.**

Право на регресирање дела трошкова има родитељ за друго дете у породици , под условом да оба детета истовремено иду у предшколску установу, као и родитељ који самостално врши родитељско право.

**Члан 14.**

Право из члана 13. ове Одлуке остварује се на основу списка и одговарајуће документације, које ПУ „Бајка“ доставља Одељењу за привреду и друштвене делатности, а по поступку прописаном Правилником.

**7. Превоз деце и ученика са сметњама у развоју**

**Члан 15.**

Деца са сметњама у развоју која похађају припремни предшколски програм у години пред полазак у школу и ученици са сметњама у развоју који похађају основну школу, имају право на надокнаду трошкова превоза, као и ученици са сметњама у развоју који похађају средњу школу или индивидуалне третмане, уколико им је по мишљењу интерресорне комисије превоз неопходан.

**Члан 16.**

Право на надокнаду трошкова превоза из члана 15. ове Одлуке признаје се у висини цене месечне аутобуске карте на релацији од места становања до места седишта школе, сразмерно броју дана у школској години, односно у висини цене аутобуске карте на истој релацији у дане викенда, а сразмерно броју викенда у месецу, уколико се ученик налази на интернатском смештају, а на основу решења Одељења за привреду и друштвене делатности.

Поступак за остваривање права на надокнаду трошкова превоза из става 1. овог члана прописује се Правилником.

**8. Бесплатна ужина и исхрана ученика у продуженом боравку**

**Члан 17.**

Ученици основне школе, који су из породица које су корисници новчане социјалне помоћи или су без родитељског старања имају право на бесплатну ужину, као и исхрану у продуженом боравку, уколико се исти организује у оквиру школе.

**Члан 18.**

Право из члана 17. ове Одлуке остварује се на основу списка и одговарајуће документације, које основне школе достављају Одељењу за привреду и друштвене делатности, а по поступку прописаном Правилником.

IV ОБЕЗБЕЂИВАЊЕ СРЕДСТАВА

**Члан 19.**

У буџету општине Ивањица обезбеђују се у целости средства за остваривање основне подршке детету и ученику, док се мере додатне подршке обезбеђују до висине средстава опредељених буџетом за сваку буџетску годину.

V ПРЕЛАЗНЕ И ЗАВРШНЕ ОДРЕДБЕ

**Члан 20.**

Правилник за остваривање права на основну и додатну подршку детету и ученику ће донети Општинско веће у року од 30 дана од дана ступања на снагу ове Одлуке.

**Члан 21.**

Ступањем на снагу ове Одлуке престаје да важи Одлука о основној и додатној подршци детету и ученику („Службени Лист општине Ивањица“, број 9/2015).

**Члан 22.**

Ова одлука ступа на снагу осмог дана од дана објављивања у „Службеном листу општине Ивањица“.

**СКУПШТИНА ОПШТИНЕ ИВАЊИЦА**

Број: 000943198 2025 05158 004 001 060 107

**ПРЕДСЕДНИК СКУПШТИНЕ**

**Драгован Милинковић**

Ha основу члана 2. став 4. Закона о правобранилаштву („Службени гласник Републике Србије“, број 55/14), члана 20. Закона о локалној самоуправи („Службени гласник Републике Србије“, број 129/2007, 83/2014, 101/2016 и 47/2018) и члана 40. Статута општине Ивањица („Службени лист општине Ивањица“, број 1/2019), Скупштина општине Ивањица, на седници одржаној дана 14.3.2025. године, донела je

**ОДЛУКУ О**

**ОПШТИНСКОМ ПРАВОБРАНИЛАШТУ ОПШТИНЕ ИВАЊИЦА**

**I ОСНОВНЕ ОДРЕДБЕ**

**Члан 1.**

Овом одлуком уређује се положај, надлежност, организација и друга питања од значаја за рад Општинског правобранилаштва општине Ивањица (у даљем тексту: Општинско правобранилаштво).

**Члан 2.**

Општинско правобранилаштво јe орган општине који обавља послове правне заштите имовинских права и интереса општине, предузима правне радње и користи правна средства ради остваривања имовинских права и интереса општине Ивањица и обавља друге послове у складу са законом и овом одлуком.

Седиште Општинско правобранилаштва je у Ивањици, улица Венијамина Маринковића 1.

На згради у којој се налази седиште Општинског правобранилштва, мора бити истакнут назив Општинско правобранилаштво општине Ивањица.

**Члан 3.**

Правобранилаштво има свој печат и штамбиљ.

Текст печата исписује се на српском језику ћириличним писмом.

Текст печата исписује се у кругу око грба Републике Србије.

У спољном кругу печата исписује се назив Републике Србије – општина Ивањица и назив Општинског правобранилаштва, а седиште истог исписује се на дну печата.

Штамбиљ је правоугаоног облика и служи за завођење поште, поднесака и других докумената.

Штамбиљ садржи: текст назива органа, ознаку примљено и датум пријема.

**Члан 4.**

Средства за рад Општинског правобранилаштва обезбеђују се у буџету општине Ивањица.

**II НАДЛЕЖНОСТ И НАЧИН ПОСТУПАЊА**

**Члан 5.**

Општинско правобранилаштво је заступник општине Ивањица у правним поступцима пред судовима, управним и другим надлежним органима, ради заштите њених имовинских права и интереса.

Општинско правобранилаштво може, на основу посебно датог пуномоћја, заступати у поступцима пред судовима, управним и другим надлежним органима и установе и правна лица чији је оснивач општина, ради заштите њихових имовинских права и интереса.

Општинско правобранилаштво прати и проучава правна питања од значаја за рад органа, установа и правних лица које заступа, нарочито из области њихове надлежности, као и питања у вези са применом закона и подзаконских аката која су, или могу бити, од значаја за предузимање било које правне радње органа и правних лица које заступа, нарочито за спречавање штетних имовинскоправних и друштвено негативних последица по правна лица која заступа.

Општинско правобранилаштво се могу доставити, ради давања правног мишљења, нацрти правних послова које закључују субјекти које заступа, ако ти правни послови за предмет имају имовинска права и обавезе истих.

Општинско правобранилаштво даје правна мишљења и правне савете и о другим имовинско правним питањима субјектима које заступа, посебно уговора из области имовинско правних односа, привредно правних уговора и даје правне савете свим органима општине и субјектима које заступа, када се то писменим путем затражи.

Општинско правобранилаштво може давати и стручно мишљење и на нацрте уговора које закључују директни и индиректни корисници буџетских средстава, а чија реализација подразумева ангажовање буџетских средстава.

**Члан 6.**

Општинско правобранилаштво ће пре покретања поступка пред судом, органом управе или другим надлежним органом, односно у поступку одговора на тужбу, предлог или други акт којим je покренут поступак против заступаног субјекта, размотрити могућност споразумног решавања спорног односа, на своју иницијативу или на иницијативу супротне стране.

Општинско правобранилаштво je дужно да прибави сагласност Општинског већа пре закључења споразума о решавању спорног односа.

**Члан 7.**

Када у истом поступку учествују као странке са супротстављеним интересима органи општине и друга правна лица која се финансирају из буџета општине, Општинско правобранилаштво ће заступати општину и њене органе.

Када у истом поступку учествују као странке са супротстављеним интересима правна лица која се финансирају из буџета општине, Општинско правобранилаштво ће заступати странку која je иницирала покретање поступка.

**Члан 8.**

Органи општине и друга правна лица које заступа Општинско правобранилаштво дужни су да Општинском правобранилаштву благовремено достављају обавештења о правним стварима у којима je оно овлашћено да предузима правне радње и правна средства, као и да му на његов захтев достављају списе, обавештења и податке потребне за предузимање радњи за које je оно надлежно.

Aко услед непоштовања обавезе из става 1. овог члана наступи штета за општину и друго правно лице које заступа, Општинско правобранилаштво ће о томе обавестити Општинско веће, a од одговорног лица у том органу или правном лицу захтеваће накнаду причињене штете.

**Члан 9.**

Трошкови заступања у поступцима пред судом, органом управе и другим надлежним органом, признају се Општинском правобранилаштву по прописима о награди и накнади за рад адвоката, а тако остварени приходи у заступању представљају приход буџета општине.

**Члан 10.**

Општински правобранилац и заменик општинског правобраниоца одговара Општинском већу за свој рад и рад Општинског правобранилаштва.

Општински правобранилац најкасније до 31. марта текуће године подноси Општинском већу општине Ивањица и Скупштини општине Ивањица извештај о раду Општинског правобранилаштва за претходну годину.

**Члан 11.**

Општински правобранилац доставља извештаје о поступању у појединим предметима Општинском већу, као и субјектима које заступа, на њихов захтев.

**III УРЕЂЕЊЕ И ОРГАНИЗАЦИЈА**

**Члан 12**.

Функцију Општинског правобраниоца обавља општински правобранилац и заменик општинског правобраниоца, у складу са Уставом Републике Србије, Законом, овом Одлуком и другим општим правним актима.

**Члан 13.**

Општинског правобраниоца поставља општинско веће на предлог председника општине, на период од 5 година. Исто лице може бити поновно постављено на исти период.

Заменика општинског правобраниоца поставља општинско веће на предлог председника општине на период од 5 година и исто лице може бити поново постављено за заменика општинског правобраниоца.

За општинског правобраниоца и заменика општинског правобраниоца може бити постављен држављанин Републике Србије, који испуњава опште услове за рад у државним органима, који је дипломирани правник, има положен правосудни испит, достојан је правобранилачке функције и има најмање 5 година радног искуства у правној струци, после положеног правосудног испита.

**Члан 14**.

Унутрашња организација и систематизација радних места у Општинском правобранилаштву уређује се Обједињеним правилником о организацији и систематизацији радних места који усваја Општинско веће општине Ивањица на предлог начелника Општинске управе.

**Члан 15.**

Општински правобранилац доноси Правилник о управи у Општинском правобранилаштву којим се уређују начин вођења евиденција, начин расподеле предмета, руковођење предметима, поступање са архивским материјалом и друга питања од значаја за рад Општинског правобранилаштва.

Правилник се објављује у „Службеном листу општине Ивањица“.

**Члан 16.**

Рачуноводствене послове од значаја за рад Општинског правобранилаштва обавља одговарајућа служба Општинске управе.

Ha заснивање радног односа, права, обавезе, стручно усавршавање, оцењивање и одговорност запослених у Општинском правобранилаштву, примењују се прописи који уређују права и дужности запослених у органима јединица локалне самоуправе.

**Члан 17** .

Општински правобранилац као и други запослени у Општинском правобранилаштву остварује права из радног односа у складу са прописима који уређују положај запослених Општинске управе ако овом одлуком није другачије одређено.

**Члан 18.**

Ha питања у вези са радом Општинског правобранилаштва која нису уређена овом одлуком сходно се примењују одредбе Закона о правобранилаштву („Службени гласник Републике Србије“, број 55/14) које се односе на Државно правобранилаштво.

**IV ПРЕЛАЗНЕ И ЗАВРШНЕ ОДРЕДБЕ**

**Члан 19.**

Ступањем на снагу ове одлуке Општинско правобранилаштво општине Ивањица, наставља са радом.

Запослени у Општинском правобранилаштву настављају са радом на оним радним местима на која су постављени и распоређени у складу претходном одлуком и Обједињеним правилником о организацији и систематизацији радних места у Општинској управи и Општинском правобранилаштву.

**Члан 20.**

Одредбе прописа којима je одређена надлежност Општинског јавног правобранилаштва или општинског јавног правобраниоца за предузимање одређених радњи и вршење одређених послова, или којима je прописана обавеза неког општинског органа или другог правног лица према Општинском јавном правобранилаштву или према општинском јавном правобраниоцу примењује се и на Општинско правобранилаштво.

**Члан 21.**

Ступањем на снагу ове одлуке престаје да важи Одлука о општинском правобранилаштву општине Ивањица („Службени лист општине Ивањица“, број 12/2014 и 2/2017).

**Члан 20.**

Ова одлука ступа на снагу осмог дана од дана објављивања у „Службеном листу општине Ивањица“.

**СКУПШТИНА ОПШТИНЕ ИВАЊИЦА,**

број:001104159 2025 05158 000 000 020 271

**ПРЕДСЕДНИК СКУПШТИНЕ**

**Драгован Милинковић**

На основу члана 52. Закона о планирању и изградњи („Сл. гласник РС“, брoj 72/09,81/09-исправка, 64/10-УС, 24/11, 121/12, 42/13 – Одлука УС, 50/13 – Одлука УС , 98/13 – Одлука УС, 132/14, 145/14, 83/2018, 31/2019, 37/2019, 9/2020, 52/2021 и 62/2023), члана 12. Правилника о начину и поступку избора чланова комисије за стручну контролу планских докумената, комисије за контролу усклађености планских докумената, комисије за планове јединице локалне самоуправе и комисије за стручну контролу урбанистичког пројекта, праву и висини накнаде члановима комисије, као и условима и начину рада комисија („Сл. гласник РС“, бр. 32/19) и члана 40. Статута општине Ивањица ("Службени лист општине Ивањица", бр.1/2019), Скупштина општине Ивањица, на седници одржаној 14.3.2025. године, донела је

**ОДЛУКУ О**

**ОБРАЗОВАЊУ КОМИСИЈЕ ЗА ПЛАНОВЕ ОПШТИНЕ ИВАЊИЦА**

Члан 1 .

Образује се Комисија за планове општине Ивањица (у даљем тексту: Комисија), ради обављања стручних послова у поступку израде и спровођења планских докумената из надлежности општине Ивањица, обављања стручне контроле планских докумената из надлежности јединице локалне самоуправе и обављања послова јавног увида у плански документ из надлежности општине Ивањица у складу са Законом као и давања стручног мишљења по захтеву надлежних органа.

Члан 2.

Комисија има седам чланова и то председника, заменика председника, секретара и четири члана од којих се два члана именују на предлог министра надлежног за послове просторног планирања и урбанизма.

За чланове Комисије се именују лица која имају високу стручну спрему из реда угледних стручњака за област просторног планирања и урбанизма и других области које су од значаја за обављање стручних послова у области планирања, уређења простора и изградње са одговарајућом лиценцом.

Члан 3.

Стручне и административно–техничке послове за потребе Комисије обезбеђује носилац израде планског документа односно орган надлежан за потврђивање урбанистичког пројекта у складу са Законом.

Члан 4.

Задатак Комисије из члан 1. ове Одлуке је обављање стручних послова у поступку израде и спровођења планских докумената из надлежности општине Ивањица, стручне провере усклађености урбанистичког пројекта са планским документом и законом којим се уређује планирање и изградња, обављање послова стручне контроле планских докумената и јавног увида у плански документ из надлежности општине, као и давања стручног мишљења по захтеву надлежних органа

Члан 5.

Мандат председника и чланова Комисије траје 4 (четири) године.

Члан 6.

Начин рада и одлучивање Комисије утврђује се Пословником о раду Комисије који се доноси већином гласова од укупног броја чланова Комисије на конститутивној седници.

Пословником о раду ближе се уређује начин сазивања седнице, рад на седници, начин вођења записника, начин гласања и одлучивања, начин сачињавања и потписивања записника, односно извештаја о обављеној стручној контроли, односно обављеном јавном увиду.

Комисија може да ради када седници присуствује већина од укупног броја чланова.

Комисија одлучује већином гласова од укупног броја чланова.

Члан 7.

У Комисију за планове општине Ивањица именују се :

1. Миљко Главинић , дипл. инг.арх. за председника Комисије,
2. Светлана Јовићевић, дипл.инг.арх. за заменика председника Комисије,
3. Нада Красић, дипл. пр.пл., предлог Министарства, за члана,
4. Славиша Чамагић, дипл.инж. арх., предлог Министарства, за члана,
5. Вукашин Лишанин, мастер инжењер грађевинарства, за члана,
6. Александар Радоњић, дипл. инжењер машинства за члан
7. Бојана Главинић дипл. правник за секретара

Члан 8.

Председнику и члановима Комисије за рад у Комисији припада парво на накнаду.

Чланови Комисије имају право на накнаду за рад у Комисији, за сваку одржану седницу Комисије у висини од 10 % од просечне месечне бруто зараде по запосленом у Републици Србији, а према последњем објављеном податку републичког органа надлежног за послове статистике.

Присуство седницама доказује се записником са седнице Комисије.

Члан 9.

Члану Комисије који има пребивалиште ван територије општине Ивањица припада право на накнаду за превоз за сваку седницу у висини цене карте за превоз у јавном саобраћају, од места пребивалишта до седишта органа општине.

Накнаду за рад у Комисији и накнаду за превоз исплаћује Одељење за буџет и финансије на терет средстава општине Ивањица а на основу писаног захтева секретара Комисије уз који се доставља записник са седнице као и податак о последњем објављеном податку о износу просечне бруто зараде.

Члан 10.

Ова Одлука ступа на снагу осмог дана од дана објављивања у Службеном листу листу општине Ивањица.

**СКУПШТИНА ОПШТИНЕ ИВАЊИЦА ,**

**000769005 2025 05158 004 001 020 271**

**ПРЕДСЕДНИК СКУПШТИНЕ**

**Драгован Милинковић**

На основу члана 61. став 7. Закона о становању и одржавању зграда ("Службени гласник РС" бр. 104/16 и 9/2020- др. закон), члана 1. Правилника о критеријумима за утврђивање минималног износа који одређује јединица локалне самоуправе за плаћање трошкова инвестиционог одржавања заједничких делова зграде ("Службени гласник РС" бр. 101/17), члана 32. став 1. тачка 6. Закона о локалној самоуправи ("Службени гласник РС" бр. 129/07, 83/14 - др. закон, 101/2016 - др. Закон, 47/2018 и 111/2021 - др. закон ), члана 40. Статута општине Ивањица („ „Сл. лист општине Ивањица“, број 1/2019), Скупштина општине Ивањица, на седници одржаној 14.32025. године, донела је

**О Д Л У К У**

**о**

**утврђивању минималне висине износа издвајања на**

**име трошкова за текуће и инвестиционо одржавање**

**зграда као и о износу накнаде у случају принудно**

**постављеног професионалног управника**

**I ОПШТЕ ОДРЕДБЕ**

**Члан 1.**

Овом одлуком се, на основу критеријума коју су прописани подзаконским актом, прописује начин одређивања минималног износа који су власници посебних делова стамбених и стамбено-пословних зграда (у даљем тексту: зграда) дужни месечно издвајати на име текућег као и инвестиционог одржавања заједничких делова зграда, које се налазе на територији општине Ивањица, као и начин одређивања износа накнаде коју плаћају у случају принудно постављеног професионалног управника.

**Члан 2.**

Поједини изрази употребљени у овој Одлуци имају следећа значења:

- стамбена зграда је зграда намењена за становање и користи се за ту намену, а састоји се од најмање три стана;

- стамбено-пословна зграда је зграда која се састоји од најмање једног стана и једног пословног простора;

- посебан део зграде је посебна функционална целина у згради која може да представља стан, пословни простор, гаражу, гаражно место или гаражни бокс,

- стан је посебан део зграде који чини функционалну целину, састоји се од једне или више просторија намењених за становање и по правилу има засебан улаз;

- пословни простор је део зграде који чини функционалну целину, састоји се од једне или више просторија намењених за обављање делатности и има засебан улаз;

- гаража је затворени простор у згради или ван ње, који чини посебну функционалну целину, а састоји се од једног или више гаражних места или гаражних боксова. Гаража која се састоји од више гаражних места, односно гаражних боксова, садржи и заједничке делове који служе приступу сваком гаражном месту, односно гаражном боксу;

- гаражно место је посебан део гараже који чини простор одређен обележеном површином за паркирање возила;

- гаражни бокс је посебан део гараже који чини просторија намењена за паркирање возила;

- паркинг место је одговарајући простор одређен обележеном површином за паркирање возила изван зграде;

- заједнички делови зграде су делови зграде који не представљају посебан или самостални део зграде, који служе за коришћење посебних или самосталних делова зграде, односно зграде као целини, као што су: заједнички простор (степениште, улазни простори и ветробрани, заједнички ходник и галерија, тавански простор, подрум, бицикларница, сушионица за веш, заједничка тераса и друге просторије намењене заједничкој употреби власника посебних или самосталних делова зграде; и др.), заједнички грађевински елементи (темељи, носећи зидови и стубови, међуспратне и друге конструкције, конструктивни део зида или зидна испуна, изолација и завршна обрада зида према спољашњем простору или према заједничком делу зграде, стрехе, фасаде, кров, димњаци, канал за проветравање, светларници, конструкција и простори за лифт и друге посебне конструкције и др.), као и заједничке инсталације, опрема и уређаји (унутрашње електричне, водоводне и канализационе, гасоводне и топловодне инсталације, лифт, громобрани, апарати за гашење, откривање и јављање пожара, безбедносна расвета, телефонска инсталација и сви комунални прикључци који су намењени заједничком коришћењу), ако не представљају саставни део самосталног дела зграде и не чине саставни део посебног дела зграде, односно не представљају део инсталација, опреме и уређаја који искључиво служи једном посебном делу;

- самостални делови зграде су просторија са техничким уређајима, просторија трансформаторске станице и склоништа (кућна и блоковска);

- одржавање зграде јесу све активности којима се обезбеђује очување функција и својстава зграде у складу са њеном наменом, а нарочито у циљу редовног коришћења и функционисања зграде;

- текуће одржавање је извођење радова који се предузимају ради спречавања оштећења која настају употребом зграде или ради отклањања тих оштећења, а састоје се од прегледа, поправки и предузимања превентивних и заштитних мера, односно свих радова којима се обезбеђује одржавање зграда на задовољавајућем нивоу употребљивости, а радови на текућем одржавању стана или пословног простора јесу кречење, фарбање, замена облога, замена санитарија, радијатора и други слични радови;

- инвестиционо одржавање јесте извођење грађевинско- занатских односно других радова у зависности од врсте објекта у циљу побољшања услова коришћења зграде у току експлоатације.

**II ПОСЕБНЕ ОДРЕДБЕ**

**Текуће одржавање у стамбеним зградама**

**Члан 3.**

Минимална висина износа трошкова за текуће одржавање зграде представља месечни износ утврђен у апсолутном износу за сваки посебан део зграде, а трошкови за одржавање земљишта укључени су у износ трошкова текућег одржавања зграде.

Критеријуми за утврђивање минималне висине износа издвајања на име трошкова текућег одржавања заједничких делова зграде су:

1) просечна нето зарада у општини Ивањица за претходну годину која према подацима Републичког завода за статистику износи 72.514,00 динара;

2) коефицијент јединице локалне самоуправе, за утврђивање минималне висине износа издвајања на име трошкова текућег одржавања зграде, који износи 6;

3) коефицијент за утврђивање минималног износа трошкова текућег одржавања зграда са лифтом и без лифта, где је за зграде без лифта утврђен коефицијент 1, а за зграде са лифтом је утврђен коефицијент 1,3.

На основу претходно наведених критеријума утврђени су минимални износи месечног издвајања на име трошкова текућег одржавања у апсолутном износу за сваки посебан део зграде:

|  |  |
| --- | --- |
| зграде без лифта | зграде са лифтом |
| 435,08 динара | 565,60 динара |

**Члан 4.**

Критеријуми за утврђивање минималне висине износа издвајања на име трошкова текућег одржавања заједничких делова зграде које се плаћа за гаражу, гаражни бокс и гаражно место као посебни део су:

1) просечна нето зарада у општини Ивањица за претходну годину која према подацима Републичког завода за статистику износи 72.514,00 динара;

2) коефицијент јединице локалне самоуправе, за утврђивање минималне висине износа издвајања на име трошкова текућег одржавања зграде, који износи 6;

3) коефицијент гараже, гаражног бокса и гаражног места, где је за гаражу утврђен коефицијент 0,6; а за гаражни бокс и гаражно место у заједничкој гаражи је утврђен коефицијент 0,4.

На основу претходно наведених критеријума утврђени су минимални износи месечног издвајања на име трошкова текућег одржавања у апсолутном износу за гаражу, гаражни бокс или гаражно место у заједничкој гаражи:

|  |  |
| --- | --- |
| гаража | гаражни бокс или место у заједничкој гаражи |
| 261,05 динара | 174,03 динара |

**Члан 5.**

Трошкови за текуће одржавање зграде за самостални део зграде се утврђују применом критеријума за утврђивање минималне висине износа за трошкове текућег одржавања за гаражу односно у складу са чланом 4. став 2. ове Одлуке.

**Инвестиционо одржавање у стамбеним**

**Зградама**

**Члан 6.**

Минимална висина износа издвајања на име трошкова инвестиционог одржавања заједничких делова зграде представља месечни износ издвајања утврђен у апсолутном износу по квадратном метру површине посебног односно самосталног дела зграде.

Критеријуми за утврђивање минималне висине износа издвајања на име трошкова инвестиционог одржавања заједничких делова зграде су:

1) просечна нето зарада у општини Ивањица за претходну годину која према подацима Републичког завода за статистику износи 72.514,00 динара;

2) коефицијент јединице локалне самоуправе за утврђивање минималне висине износа издвајања на име трошкова инвестиционог одржавања зграде, који износи 1,3;

3) коефицијент старости зграде, где је за зграде старости до 10 година утврђен коефицијент 0,4; за зграде старости од 10 до 20 година утврђен коефицијент 0,6; за зграде старости од 20 до 30 година утврђен коефицијент 0,8; за зграде старости преко 30 година утврђен коефицијент 1;

4) коефицијент за утврђивање минималне висине износа издвајања на име трошкова инвестиционог одржавања зграде са лифтом и без лифта, где је за зграде без лифта утврђен коефицијент 1, а за зграде са лифтом је утврђен коефицијент 1,3.

На основу претходно наведених критеријума утврђени су минимални износи месечног издвајања на име трошкова инвестиционог одржавања по квадратном метру стана или пословног простора:

|  |  |  |
| --- | --- | --- |
| старост зграде | зграде са лифтом | зграде без лифта |
| до 10 година | 4,90 дин/m2 | 3,77 дин/m2 |
| од 10 до 20 година | 7,35 дин/m2 | 5,65 дин/m2 |
| од 20 до 30 година | 9,80 дин/m2 | 7,54 дин/m2 |
| преко 30 година | 12,25 дин/m2 | 9,42 дин/m2 |

**Члан 7.**

Критеријуми за утврђивање минималне висине износа издвајања на име трошкова инвестиционог одржавања заједничких делова зграде које се плаћа за гаражу, гаражни бокс и гаражно место као посебни део су:

1) просечна нето зарада у општини Ивањица за претходну годину која према подацима Републичког завода за статистику износи 72.514,00 динара;

2) коефицијент јединице локалне самоуправе за утврђивање минималне висине износа издвајања на име трошкова инвестиционог одржавања зграде, који износи 1,3;

3) коефицијент старости зграде, где је за зграде старости до 10 година утврђен коефицијент 0,4; за зграде старости од 10 до 20 година утврђен коефицијент 0,6; за зграде старости од 20 до 30 година утврђен коефицијент 0,8; за зграде старости преко 30 година утврђен коефицијент 1;

4) коефицијент гараже, гаражног бокса и гаражног места, где је за гаражу утврђен коефицијент 0,6; а за гаражни бокс и гаражно место у заједничкој гаражи је утврђен коефицијент 0,4.

На основу претходно наведених критеријума утврђени су минимални износи месечног издвајања на име трошкова инвестиционог одржавања по квадратном метру гараже, гаражног бокса и гаражног места у заједничкој гаражи:

|  |  |  |
| --- | --- | --- |
| старост зграде | гаража | гаражни бокс или место у заједничкој гаражи |
| до 10 година | 2,26 дин./m2 | 1,50 дин./m2 |
| од 10 до 20 година | 3,39 дин./m2 | 2,26 дин./m2 |
| од 20 до 30 година | 4,52 дин./m2 | 3,01 дин./m2 |
| преко 30 година | 5,65 дин./m2 | 3,77 дин./m2 |

**Члан 8.**

За просторије са техничким уређајима, просторије трансформаторске станице, кућна и блоковска склоништа, као самосталне делове зграде, минимална висина износа издвајања на име трошкова инвестиционог одржавања заједничких делова зграда на територији општине Ивањица, плаћа се у висини износа издвајања на име трошкова инвестиционог одржавања заједничких делова зграде који се плаћају за гаражу a који је су утврђени утврђен чланом 7. став 2. ове Одлуке.

**Накнада за рад принудног управника**

**Члан 9.**

Висина износа накнаде за управљање у случају принудно постављеног професионалног управника представља месечни износ утврђен у апсолутном износу за сваки посебан део зграде.

Критеријуми за утврђивање износа накнаде коју власници посебних делова плаћају у случају принудно постављеног професионалног управника се утврђује применом следећих критеријума:

1) просечна нето зарада у општини Ивањица за претходну годину која према подацима Републичког завода за статистику износи 72.514,00 динара;

2) коефицијент јединице локалне самоуправе који износи 8;

3) коефицијент посебног дела зграде који зависи од укупног броја посебних делова зграде, где је за зграде које имају до 8 посебних делова утврђен коефицијент 0,5; за зграде које имају од 8 до 30 посебних делова утврђен је коефицијент 0,6; а за зграде које имају преко 30 посебних делова утврђен је коефицијент 0,7.

На основу претходно наведених критеријума утврђена је висина износа накнаде за управљање у случају принудно постављеног професионалног управника у апсолутном износу на месечном нивоу за сваки посебан део зграде:

|  |  |
| --- | --- |
| број посебних делова зграде | износ накнаде за рад принудног управника |
| до 8 посебних делова | 290,05 динара |
| од 8 до 30 посебних делова | 348,06 динара |
| преко 30 посебних делова | 406,07 динара |

**Члан 10.**

Критеријуми за утврђивање износа накнаде коју власници гаража, гаражних боксова и гаражних места плаћају у случају принудно постављеног професионалног управника се утврђује применом следећих критеријума:

1) просечна нето зарада у општини Ивањица за претходну годину која према подацима Републичког завода за статистику износи 72.514,00 динара;

2) коефицијент јединице локалне самоуправе који износи 8;

3) коефицијент гараже, гаражног бокса и гаражног места, где је за гаражу и гаражни бокс утврђен коефицијент 0,1; а за гаражно место у заједничкој гаражи утврђени коефицијент је 0,2.

На основу претходно наведених критеријума утврђена је висина износа накнаде за управљање у случају принудно постављеног професионалног управника у апсолутном износу на месечном нивоу за гаражу, гаражни бокс или гаражно место као посебан део зграде:

|  |  |
| --- | --- |
| гаража и гаражни бокс | гаражно место у заједничкој гаражи |
| 58,01 динара | 116,02 динара |

**V ПРЕЛАЗНЕ И ЗАВРШНЕ ОДРЕДБЕ**

**Члан 11.**

Ступањем на снагу ове Одлуке престаје да важи Одлука о утврђивању минималне висине износа издвајања на име трошкова за текуће и инвестиционо одржавање зграда као и о износу накнаде у случају принудно постављеног професионалног управника. ( „Сл. лист општине Ивањица“, број 2/2018).

Ова одлука ступа на снагу осмог дана од дана објављивања у "Службеном листу општине Ивањица".

**СКУПШТИНА ОПШТИНЕ ИВАЊИЦА,**

Број: 000869900 2025 05158 004 004 368 006

**ПРЕДСЕДНИК СКУПШТИНЕ**

**Драгован Милинковић**

На основу члана 100. став 1. тачка 3. Закона о планирању и изградњи („Сл. гласник РС“ број 72/09, 81/09-исправка, 64/10-УС, 24/11, 121/12, 42/13-УС, 50/13-УС, 54/13-УС, 98/13-УС, 132/14, 145/14, 83/2018 (чл. 105-110. нису у пречишћеном тексту), 31/2019 (чл. 18-20. нису у пречишћеном тексту), 37/2019 - други закон, 9/2020 (чл. 50-55. нису у пречишћеном тексту), 52/2021 (чл. 2. и 3. нису у пречишћеном тексту) и 62/2023), а у вези са чланом 70. истог закона, чланова 14. и 15. Одлуке о прибављању и располагању стварима у јавној својини општине Ивањица („Сл. лист општине Ивањица“ бр. 4/15) и члана 40. став 1. тачка 35. Статута општине Ивањица ( „Сл. лист општине Ивањица“, број 1/2019), Скупштина општине Ивањица, на седници одржаној дана 14.03.2025. године, донела је

**О Д Л У К У**

**О ПРИСТУПАЊУ ПОСТУПКУ ОТУЂЕЊА НЕПОКРЕТНОСТИ ИЗ ЈАВНЕ СВОЈИНЕ ОПШТИНЕ ИВАЊИЦА ПУТЕМ НЕПОСРЕДНЕ ПОГОДБЕ**

**I** **ПРИСТУПА СЕ** отуђењу непокретности непосредном погодбом из јавне својине Општине Ивањица, и то:

- кат. парцеле број 2164/2, површине 12m2, врста земљишта: земљиште у грађевинском подручју, уписане у број извода 93 (ранији број листа непокретности) КО Чечина,

- кат. парцеле број 2164/1, површине 33m2, врста земљишта: земљиште у грађевинском подручју, уписане у број извода 93 (ранији број листа непокретности) КО Чечина,

- кат. парцеле број 2165/2, површине 65m2, врста земљишта: земљиште у грађевинском подручју, уписане у број извода 93 (ранији број листа непокретности) КО Чечина,

- кат. парцеле број 2630/2, површине 31m2, врста земљишта: земљиште у грађевинском подручју, уписане у број извода 93 (ранији број листа непокретности) КО Чечина,

**II** Предметнe непокретности отуђују се из јавне својине општине Ивањица у поступку примене члана 100. став 1. тачка 3. Закона о планирању и изградњи („Сл. гласник РС“ број 72/09, 81/09-исправка, 64/10-УС, 24/11, 121/12, 42/13-УС, 50/13-УС, 54/13-УС, 98/13-УС, 132/14, 145/14, 83/2018 (чл. 105-110. нису у пречишћеном тексту), 31/2019 (чл. 18-20. нису у пречишћеном тексту), 37/2019 - други закон, 9/2020 (чл. 50-55. нису у пречишћеном тексту), 52/2021 (чл. 2. и 3. нису у пречишћеном тексту) и 62/2023), а у вези са чланом 70. истог закона, на основу правноснажног решења о одређивању земљишта за редовну употребу објекта број 463-7/22-04 од 04.02.2025. године. Непокретности из тачке 1 ове Одлуке отуђују се подносиоцима захтева Радојевић Мици из Ивањице, Прилике бб, Перишић Михаилу из Ивањице, Девићи бб и Шумаревић Даници из Лазаревца, Дула Караклајића 030/22 у оним сувласничким уделима у којима су уписани на катастарским парцелама које су у њиховом сувласништву а на којима се налазе објекити за чије потребе је донето решење о одређивању земљишта за редовну употребу објеката број: 463-7/2022-04 од 04.02.2025. године.

**III** У поступку отуђења непокретности из тачке I ове Одлуке у свему поступити према одредбама Закона о планирању и изградњи, Закона о јавној својини и Одлуке о прибављању и располагању стварима у јавној својини општине Ивањица.

**IV** Поступак непосредне погодбе спровешће Комисија која ће се формирати по доношењу ове одлуке.

**V** Непокретности изтачке I ове Одлуке отуђиће се по тржишној вредности, сходно одредбама Закона о планирању и изградњи и Закона о јавној својини.

**VI** Овлашћује се Председник општине Ивањица, а у његовом одсуству заменик председника општине да, у име општине Ивањица, може са сувласницима објеката за чије потребе се одређује земљиште за редовну употребу објекта и отуђују предметне непокретност, или лицем које они овласте, закључити уговор којим ће се ближе регулисати права и обавезе уговарача.

**VII** Ова Одлука ступа на снагу даном објављивања у Службеном листу општине Ивањица.

**СКУПШТИНА ОПШТИНЕ ИВАЊИЦА,**

**Број: 463-7/2022-04**

**ПРЕДСЕДНИК СКУПШТИНЕ**

**Драгован Милинковић**

На основу члана 32. Закона о локалној самоуправи („Сл. гласник РС“ бр. 129/2007, 83/2014 – др. закон, 101/2016 – др. закон и 47/2018), члана 27. став 10, члана 29. став 3. и 4. Закона о јавној својини („Сл гласник РС“, број 72/11, 88/13, 105/14, 104/16 - др. закон, 108/16, 113/17 и 95/18), члана 14. и 15. Одлуке о прибављању и располагању стварима у јавној својини општине Ивањица („Сл. лист општине Ивањица број 4/15 и 11/15) и члана 40. став 1. тачка 35. Статута општине Ивањица („Сл. лист општине Ивањица“ број 1/2019), Скупштина општине Ивањица, на седници одржаној дана 14.2.2025. године, донела је

**Р Е Ш Е Њ Е**

**О ОБРАЗОВАЊУ КОМИСИЈЕ ЗА СПРОВОЂЕЊЕ ПОСТУПКА ОТУЂЕЊА НЕПОКРЕТНОСТИ ИЗ ЈАВНЕ СВОЈИНЕ ОПШТИНЕ ИВАЊИЦА НЕПОСРЕДНОМ ПОГОДБОМ**

**I** **ОБРАЗУЈЕ СЕ** Комисија за спровођење поступка отуђења непокретности из јавне својине општине Ивањица непосредном погодбом у следећем саставу:

1. Бојана Главинић, дипл. правник, начелник Општинске управе, председник Комисије
2. Миљко Главинић, дипл. инжењер архитектуре, руководилац Одељења за урбанизам и комуналне послове Општинске управе општине Ивањица, члан;
3. Сања Симићевић, дипл. правник, саветник у Одељењу за урбанизам и комуналне послове Општинске управе општине Ивањица, члан;
4. Љубинка Принчевац, инж. грађевинарства, запослен у Одељењу за урбанизам и комуналне послове Општинске управе општине Ивањица, члан;
5. Јелена Јовановић, дипл. инж. саобраћаја, руководилац Одељења за локални економски развој, инвестиције и грађевинске послове Општинске управе општине Ивањица, члан

**II** Задатак Комисије је:

Спровођење поступка непосредне погодбе приликом отуђења непокретности из јавне својине општине Ивањица и то:

- кат. парцеле број 2164/2, површине 12m2, врста земљишта: земљиште у грађевинском подручју, уписане у број извода 93 (ранији број листа непокретности) КО Чечина,

- кат. парцеле број 2164/1, површине 33m2, врста земљишта: земљиште у грађевинском подручју, уписане у број извода 93 (ранији број листа непокретности) КО Чечина,

- кат. парцеле број 2165/2, површине 65m2, врста земљишта: земљиште у грађевинском подручју, уписане у број извода 93 (ранији број листа непокретности) КО Чечина,

- кат. парцеле број 2630/2, површине 31m2, врста земљишта: земљиште у грађевинском подручју, уписане у број извода 93 (ранији број листа непокретности) КО Чечина, У поступку отуђења напред наведене непокретности у свему поступити према одредбама Закона о јавној својини и Одлуке о прибављању и располагању стварима у јавној својини општине Ивањица;

Записник о спроведеном поступку непосредне погодбе, као и предлог одлуке о отуђењу непокретности из јавне својине општине Ивањица, доставити Скупштини општине Ивањица на разматрање и одлучивање.

**III** Ово Решење објавити у ''Службеном листу општине Ивањица''.

**СКУПШТИНА ОПШТИНЕ ИВАЊИЦА**

**БРОЈ:463-7/2022-04**

**ПРЕДСЕДНИК СКУПШТИНЕ**

**Драгован Милинковић**

На основу члана 40. Статута општине Ивањица („Сл. гласник РС“ број 1/2019), члана 13. Закона о подстицајима у пољопривреди и руралном развоју („Сл. гласник РС“, број 10/2013, 142/2014, 103/15, 101/2016, 35/2023, 92/2023 и 94/2024), Решења Министарства пољопривреде, шумарства и водопривреде о давању претходне сагласности на Предлог Програма подршке за спровођење пољопривредне политике и политике руралног развоја општинe Ивањица за 2025. годину, број: 001025682 2025 14840 007 000 000 001 од 12.03.2025. године, и члана 5. Одлуке о буџету општине Ивањица за 2025. годину („Сл. лист општине Ивањица“, број 13/2024), Скупштина општине Ивањица, на седници одржаној данa 14.03.2025. године, донела је

**ПРОГРАМ ПОДРШКЕ ЗА СПРОВОЂЕЊЕ ПОЉОПРИВРЕДНЕ ПОЛИТИКЕ И ПОЛИТИКЕ РУРАЛНОГ РАЗВОЈА ЗА ОПШТИНУ ИВАЊИЦА ЗА 2025. ГОДИНУ**

ОПШТЕ ИНФОРМАЦИЈЕ И ТАБЕЛАРНИ ПРИКАЗ ПЛАНИРАНИХ МЕРА

Анализа постојећег стања

**Географске и административне карактеристике:** Општина Ивањица се налази у југозападном делу Србије познатом као Старовлашко-Рашка Висија. Територија општине има површину од 1.090 km2 (109.000 ha) и шеста је по величини у Републици Србији. Има 49 насељених места. Просечна густина насељености је 25 становника по км2 (према подацима Пописа становништва из 2022. године, извор: РЗС). Удаљена је од Београда 224 km и граничи се са општинама Рашка, Сјеница, Нова Варош, Ариље и Лучани и градовима Краљево и Нови Пазар. Са општинама Лучани и Горњи Милановац и градом Чачак припада Моравичком управном округу који је у саставу Региона Шумадије и Западне Србије. Ивањица је државним путем IБ реда у смеру преко Ариља и Пожеге (42 km од Ивањице), повезана са саобраћајницом Београд - Јужни Јадран и са пругом Београд - Бар, а у смеру преко Јавора са Сјеницом. Државним путем II реда (број 151) преко Гуче повезана је са Чачком и Краљевом (преко Каоне) а путем 16 (број 36) преко Ушћа са Ибарском магистралом (делом правца између Краљева и Рашке). Путем регионалног значаја преко Мучња и Јасенова излази на Златарско језеро где се (испред Нове Вароши) везује за Јадранску магистралу.

**Природни услови и животна средина:** Рељеф - Планине су доминантан облик рељефа у овом крају, а временом настанка, геолошким саставом и правцем пружања припадају динарском типу планина. Богате су шумама, пропланцима, пашњацима, хладним изворима воде, бистрим речицама, чистим ваздухом, дивљим воћем, разном дивљачи и шумским плодовима. Заступљене су, како четинарске, тако и лишћарске врсте дрвећа у чистим и мешовитим састојинама са веома богатим фондом врста дрвећа. На територији општине Ивањица се налазе Парк природе «Голија» (проглашен 20.07.2001.године Уредбом Владе Републике Србије), а у оквиру њега и Резерват биосфере «Голија - Студеница» (проглашен 15.09.2001. године од стране УНЕСКО-а -MuB), као заштићено природно добро од изузетне вредности прве категорије. Поред Голије, од планина на подручју општине Ивањица су значајне и Чемерница, Мучањ и Јавор. Села у Моравичком крају се налазе у речним долинама и на планинским обронцима. Припадају старовлашком типу насеља изузев оних у речним долинама. На овакав положај и тип насеља су утицали планинско земљиште, простране шуме и етничке особине досељеника. Воде - Речни систем чине бистре, чисте и брзе планинске реке Моравица, Студеница и Ношница које са својим притокама вијугају низ моравичке планине, дубе кречњачка корита и стварају уске и стрме клисуре. Већина река је погодна за развој спортског риболова. На територији општине Ивањица се налазе водотокови два слива: слива Моравице и слива Студенице који су раздвојени масивима и обронцима Голије. Укупна дужина водотока на територији општине Ивањица рачуна се на 215 км, а површина на око 355 хектара. На подручју општине Ивањица се налазе и извори минералних вода, у Бруснику (Голија), Буковици, Глијечи, Церови, Мариној Реци и у Приличком Кисељаку и оне се недовољно ескплоатишу. На територији општине се налази и велики број клисура река Ношнице, Студенице, Малог и Великог Рзава, Лишанске реке. Изузетну природну занимљивост овог краја представљају и три језера. Тичар или Дајићко језеро се налази на северозападној страни Голије, на надморској висини од 1.420 метара. Језеро је годинама представљало загонетку и за њега су везане бројне легенде. Ботаничар Др. Недељко Кошанин је студијом из 1907. године разрешио неке природне тајне везане за језеро. Језеро Небеска суза се налази на 1.495 метара, на месту званом Округлица појавило се после земљотреса у Румунији и нешто је веће од Тичар језера. Треће језеро које је зарасло у тресавску вегетацију је Кошаниново језеро и налази се на 980 метара надморске висине испод Црепуљника. Клима - Према географској ширини Ивањица и њена околина би требало да имају умерено-континеталну климу, али су рељеф и биљни покривач утицали да овај крај има планинску климу. Карактеристике климе сврставају овај крај у ексклузивне европске климатске бање и није случајно у Ивањици изграђен Завод за превенцију, лечење и рехабилитацију болести крви. Уредбом Владе Републике Србије, 25. јануара 2000. године, Ивањица је проглашена за ваздушну бању. Досадашња испитивања недвосмислено су показала да је ово подручје изразито повољно за лечење и рехабилитацију малокрвности, плућних обољења, алергија и неуролошких обољења. Биљни и животињски свет, шумски фонд - Општина Ивањица има површину од 1.090 km2, од чега шуме и шумско земљиште обухватају површину од 55.284 ha, од тога у државном власништву је 30.189 ha, а у приватном 25.095 ha (Извор: РЗС). Пољопривредно земљиште обухвата 47,06%, шуме и шумско земљиште 49,54%, а неплодне површине 3,40%. Педолошки услови односно типови земљишта општине Ивањица имају претежно брдскопланински карактер. Поред рељефа и геолошка подлога је значајан чинилац у образовању земљишта. Велики распон у надморској висини од 402 до 1.833 метра (највиши врх Голије Јанков камен 1.833 m), условљава климатске разлике које утичу на разноврсност биљног света на територији општине Ивањица. На присојним странама планина више је њива и воћњака, храстове и листопадне шуме, а на осојним странама преовлађују ливаде и пашњаци. У долинама река, нарочито долином Моравице, највише је њива, ливада и воћњака, а у новије време све је више малињака. Шумско благо је изузетан потенцијал Моравичког краја, јер на шуме отпада око половина укупне површине општине. Од шумског дрвећа на висини до 1000 метара распрострањени су врба, топола, јова, јасен, цер, храст, граб, брест, буква, јавор и зова, а на висини преко 1.000 метара највећа је бројност смрче, јеле и бора. На овим просторима је распрострањено и шумско биље попут леске, дрена, глога, клеке и зеленике, а на Голији расте и црвена зова. Шуме су богате шумским воћем: боровница, јагода, малина, купина, рибизла, огрозд и различитим врстама печурака: вргањ, смрчак, рудњача, поповача, лисичарка, млекњача. На подручју општине Ивањица постоје изванредне могућности за развој ловног туризма, а постоје и ловачка удружења. На овим просторима присутне су следеће дивље животиње: медвед, лисица, вук, шакал, зец, куна, срна, јазавац, дивља свиња, фазан, дивља кока, орао, сова, кобац, итд. Одређене врсте су законом заштићене животиње. Брзи планински потоци и реке су богати разноврсном рибом: пастрмком, младицом, кркушом, мреном и кленом. На шумском подручју овог краја се налазе два природа резервата. Први, површине 14 хектара се налази под највишим врхом Голије, Јанковим каменом, а други површине од 26 хектара се налази испод Црног врха, у близини Љутих ливада. Ови резервати представљају мешавину јеле, смрче и букве прашумског карактера, а највише стабло јеле у резервату износи 56, смрче 55, а букве 33 метра. Природне знаменитости су и строго заштићене биљне врсте и то: стабло пирамидалне смрче у подручју Бисер Вода - Црни Врх - Радуловац и стабло смрче са кугластом формом круне у делу Дајићке планине. Као природне реткости заштићене су зеленика и јеремичак. Посебну знаменитост представља девет храстова на Палибрчком гробљу изнад Ивањице који по легенди симболизују девет браће Југовића. Захваљујући израженој висинској разлици на Голији се среће репрезентативан спектар шумских заједница, карактеристичан за укупно вертикално распростирање шума у Србији. Евидентирано је око 20 шумских заједница. На подручју Голије доминирају чисте састојине и заузимају 60,5%, док се мешовите простиру на 39,5% територије. На Голији је евидентирано више од 45 врста дрвећа, при чему се констатује висок степен очуваности природног састава. Евидентирано је присуство племенитих лишћара: планинског јавора, горског јавора, белог јасена, планинског бреста, пољског бреста, млеча, дивљих воћкарица: дивље трешње, дивље крушке, јаребике и брекиње, као и ретке и карактеристичне врсте жбуња и приземне флоре које се јављају у овим шумама. Према подацима РЗС-а у дрвном фонду бројније су лишћарске од четинарских врста, а доминирају буква (са 63,3% по запремини и 54,0% у укупном запреминском прирасту), смрча (са око 19,5% у укупној запремини и 23,0% у укупном прирасту), а далеко је скромније учешће јеле, црног бора, китњака, црног бора и цера (од 1-7%). Остале врсте дрвећа су незнатно заступљене, испод 1%, али доприносе биодиверзитету шумских екосистема. Шумовитост на подручју општине Ивањица износи 49%, овом проценту доприноси чињеница да је подручје Голије већим делом обрасло шумом. Укупна површина шума на подручју Голије износи 89.000 ha од чега шуме у државном власништву покривају 58%, а приватне шуме 42%. Просечна запремина у овом подручју је 168 m3/ha (108 m3/ha у Србији), а просечан прираст је 4,28 m3/ha (1,39 m3/ha у Србији). У државним шумама доминирају шуме високог узгојног облика (66,6%), затим изданачке шуме (16,9%), културе и вештачки подигнуте састојине (14,5%), а шикаре и шибљаци чине 2,5% од укупне шумом обрасле површине. Државним шумама и шумским земљиштем газдује Јавно предузеће "Србијашуме". Према подацима Републичког завода за статистику (Општине и региони у Републици Србији) у 2023. години није вршено пошумљавање лишћарима а пошумљено је 86,57 ha четинарима. У истој години посечена дрвна маса лишћара износи 62.951 m3 а четинара 39.964 m3.

Стање и трендови у руралном подручју

**Демографске карактеристике и трендови:** Становништво општине (27.751 становника према Попису становништва 2022) је распоређено у 49 насељених места, 42 катастарске општине и 19 месних заједница. Поред Ивањице, центри месних заједница су: Буковица, Прилике, Лиса, Луке, Осоница, Међуречје, Девићи, Остатија, Придворица, Средња Река, Кушићи, Брезова, Ковиље, Братљево, Мочиоци, Опаљеник и Ерчеге. У градском подручју живи 44,40%, а 20,5% становника је насељено у приградским насељима која су од центра удаљена до 10 км, док 24,87% грађана живи у насељима која су од центра удаљена од 10 до 30 километара. Скоро 8% становника живи у селима која су од градског подручја удаљена преко 40 километара. Према подацима Републичког завода за статистику, на основу вршених редовних пописа становништва, у 2011. години број становника у општини Ивањица мањи је за 7186 у односу на попис из 1971. године а према подацима пописа 2022. године број становника је за још 4212 мањи у односу на попис 2011. Активно становништво чини 53,8% целокупне популације општине Ивањица односно становништво старије од 15 година. Од укупног активног становништва општине 87,7% јесте становништво које обавља неко од занимања. Са друге стране, издржавано становништво чини 30,7% укупног становништва општине Ивањица. Ако се посматра образовна структура становништва старијег од 15 година може се рећи да је највећи број становништва са средњим образовањем - 51%, док је са основним образовањем 29% посматране популације. У односу на виталне догађаје, општину Ивањица, као и већину општина у Републици Србији, карактерише негативан природни прираштај. Имајући у виду, да пад броја становника од пописа до пописа експоненцијално расте можемо констатовати да је Ивањицу захватио тренд убрзаног демографског пражњења. Основне разлоге овакве тенденције опадања бројности популације општине Ивањица треба тражити у наглом паду и смањењу обима привредних активностима од 90-их година XX века, што је довело до миграторних кретања становништва ка јачим привредним центрима, као и у самом смањењу стопе наталитета. Тешко је проценити учешће пољопривредног у укупном становништву јер се и становници из градских насеља баве пољопривредом а и све већи проценат сеоског становништва је запослен.

**Диверсификација руралне економије:** Структура економије – Привреду општине Ивањица, на основу два критеријума, личног доходка по секторима привређивања и броја запослених по привредним секторима, карактерише пре свега прерађивачка индустрија (прерада дрвета и производња производа од текстила). На основу података РЗС-а за 2019. годину, ако посматрамо структуру предузећа по секторима делатности, 33,2% послује у сектору прерађивачке индустрије, а затим следи трговина са 28,8%, у сектору пољопривреде и шумарства послује 10,7% предузећа. У оквиру прерађивачке индустрије највише предузећа се бави прерадом дрвета. Прехрамбена индустрија учествује са 12,4% предузећа у општини Ивањица. У Преостали проценат улазе: саобраћај, складиштење и везе и услуге смештаја и хране. Према подацима РЗС-а укупан број активних привредних друштава на територији општине Ивањица је 457 а предузетника 2.054. Укупан број запослених лица са пребивалиштем на територији општине Ивањица у 2023. години је 9.071 (4.997 мушкараца и 4.074 жене) од којих је 8.770 лица запослено код послодаваца на територији општине. Број регистрованих незапослених лица на евиденцији Националне службе за запошљавање у 2023. години је 2.663 лица. Према овим подацима број запослених на 1000 становника износи 329 а број незапослених на 1000 становника је 97. Према старосним групама у укупном броју незапослених лица највеће је учешће лица старости 30-54 године 56%, затим лица старости преко 55 година 31% а лица старости 15-29 година је 13%. Када је у питању образовна структура радне снаге највеће учешће узима средње образовање. Планом развоја општине Ивањица за период од 2023 до 2030 године као приоритетни циљеви локално економског развоја и развоја привреде предвиђени су: 1) ојачана локална привреда кроз стварање предуслова за убрзани раст и развој, 2) развој пољопривреде и одрживи развој, 3) повећан обим туристичке понуде. Предвиђен је низ мера за спровођење ових циљева. У руралним подручјима развој пољопривреде има ограничене могућности, па се због тога тражи могућност запошљавања код локалних привредника. Као додатни извор прихода сеоског становништва велики значај може да има развој сеоског туризма јер постоји знатан потенцијал у туризму руралног подручја, који је делимично искоришћен. Подршком додатним могућностима запошљавања као што је сеоски туризам или бављење одређеним занатима могу се у неким срединама зауставити негативни трендови депопулације и напуштање села. Диверсификација активности на газдинствима неопходна је за запошљавање и одрживи развој руралних подручја, и њоме се може придонети бољем уравнотежењу регионалног развоја у економском и социјалном смислу. Туристичка атрактивност општине Ивањица се заснива на богатству природних и културних ресурса, дугој историји и традицији, специфичном идентитету бројних локација, гостољубивости ивањичких домаћина. Општина Ивањица има бројне могућности за развој сеоског туризма. Упркос наведеним проблемима са којима се сусреће развој сеоског туризма, неколицина сеоских домаћинства у околини Ивањице се успешно бави овим видом туризма. Ова домаћинства се налазе у месним заједницама: Међуречје, Кушићи, Брезова, Лиса, Средња Река, Девићи, и имају могућност да понуде комплетан пансион. Категорисана сеоска домаћинства која се баве услугом смештаја и припремања хране налазе се у понуди Туристичке организације општине Ивањица. Постоји могућност за додатне видове рекреације у оквиру руралног туризма на подручју општине Ивањица као што је нпр. риболов риболов у сарадњи са Удружењем спортских риболоваца општине Ивањица, затим планинарење и друге рекреативно-забавне активности у природи, брање шумских плодова и лековитог биља итд. Што се тиче лова треба напоменути да су предели Ивањице настањени дивљим животињама и то: зец, лисица, срна, дивља свиња, медвед, тетреб, јаребица, орао итд. На Голији је присутан и законом заштићен "белоглави суп". Реке Ивањичког подручја су богате разноврсном рибом. У рекама, којих иначе у Ивањици има у дужини од око 250 km, станују највише поточна пастрмка, поточна мрена (кркуша), јошанка, пљата, липен итд.

**Заштићена подручја:** У Ивањици заштићена природна добра заузимају око 40% укупне територије општине и то су: 1. Парк природе-Голија, 2. Резерват биосфере Голија - Студеница, 3. Споменик природе Хаџи Проданова пећина 4. Споменик природе - група од 8 стабала цера. Парк природе Голија налази се у југозападној Србији, на планинама Голија, Радочело и Чемерно. Захвата површину од 75. 183 ха у оквиру општина Ивањица, Краљево, Рашка, Нови Пазар и Сјеница. Овај простор проглашен је парком природе у јулу 2001. године и сврстан је укатегорију природно добро од изузетног значаја. Парк природе Голија стављен је под заштиту ради очувања вредности и побољшања стања: шумских екосистема, разноврсности предела и пејзажа, културних добара, трајности и квалитета основних природних ресурса (воде, земљиште и биљни покривач), биолошке разноврсности засноване на великом броју врста биљака и животиња и њихових заједница и присуству ретких, ендемичних и реликтних врста, као и гео-наслеђа. Од укупно 75. 183 ха, колико износи укупна површина Парка природе Голија, на територији општине Ивањица простире се 43 163 ха, односно 57,5%. Због изузетне очуваности изворних природних вредности (многобројни извори, развијена густа речна мрежа, разуђен рељеф, богат и разноврстан биљни иживотињски свет), али и културних вредности, на предлог Завода за заштиту природе Србије, МАБ/УНЕСКО комитет, у оквиру Парка природе Голија прогласио је Резерват биосфере Голија-Студеница, површине 53 804 ha, од чега је највећи део на територији општине Ивањица, 43 163 ha или 79%. Хаџи Проданова пећина - Рашчићи је добила име по Карађорђевом војводи, Хаџи Продану Глигоријевићу који је у пећину склањао збегове. Налази се у долини Рашћанске реке па је због тога зову и „Рашћанска пећина". Удаљена је 6 километара од Ивањице на путу за Гучу, на надморској висини од око 600 метара. У Хаџи Продановој пећини је екипа студената на челу са професором биолошког факултета Београдског универзитета др. Божидаром Ћурчићем, пронашла 25 нових врста пећинских животиња и инсеката које у свету или нису познате или су ретке. 2003. године у организацији Завода за заштиту споменика културе из Краљева спроведена су заштитна археолошка ископавања у пећини и пронађено око 60-ак предмета старих од 40 до 45 хиљада година п.н.е. Изнова је саграђена порушена црква испред пећине познатија као „Аџијина" која је први пут саграђена 1909. године и посвећена Архангелу Михаилу. Пећина је отворена за посетиоце. Група од 8 стабала цера - је заштићени природни споменик ботаничког карактера и налази се у насељу Бедина Варош. Извориште Малог Рзава и долина Малог Рзава простире на територији општина Ивањица и Ариље и налази се у поступку доношења акта о заштити предела изузетних одлика. Мали Рзав се налази у средишњем делу западне Србије, припада регији Стари Влах, и заједно са Моравицом, Великим Рзавом, Тјетињом и Скрапежом представља извориште Западне Мораве. Извире у селу Катићи, у југоисточном подножју планине Кукутнице. Административно, изворишни део припада општини Ивањица, а већи део општини Ариље, на чијем простору се и налазе значајније природне вредности. Културно - историјско наслеђе: Културно историјско наслеђе представљају: 1. Манастир „Светих Архнгела" - Ковиље. Градња овог здања смешта се у време XII или XIII века. Ово је женски манастир који настањује 6 монахиња; 2. Манастир „Преображење" - Придворица. Један је од најзначајнијих средњовековних споменика у моравичком крају. Налази се на 28 км од Ивањице и 28 км од Студенице. У почетку је био женски манастир, затим црква, да би 2007. године поново проглашен манастиром али овога пута мушким. 3. Црква „Светих цара Константина и царице Јелене" - Ивањица. Налази се у Ивањици. Подигнута је три године после настанка Ивањице, од 1836-1838. године прилозима народа. 0 њеном напретку старао се лично кнез Милош Обреновић. Живопис и иконостас су у целини сачувани, а недавно је извршена и њихова рестаурација. Прелепо је архитектонско здање под заштитом државе,- 4. Црква „Светог Николе" или „Бела црква" - Брезова. Подигао ју је деспот Стефан Лазаревић а спомиње се и у једној повељи цара Душана. Црква је удаљена 26 км од Ивањице и стављена је под заштиту државе као споменик културе од великог значаја; 5. Црква „Светог Николе" - Косовица. Налази се на 12 км од Ивањице у селу Косовица; 6. Црква „Светог Саве" - Миланџа. Налази се на 37 км од Ивањице у Миланџи. Подигао ју је ужичко крушевачки владика Јоаникије 1853. године, који је рођен у овом селу,- 7. Црква „Светог Архистратига Михаила" - Прилике. Налази се на 8 км од Ивањице,- 8. Црква „Светог Илије" - Куманица. Налази се на 17 км од Ивањице у селу Куманица. Цркви је поклонио звоно краљ Александар Први Карађорђевић за дан њеног освећења 1929. године. Стављена је под заштиту државе као просторно културно историјска целина од великог значаја; 9. Спомен -обележје „Мајор Илић" - Јавор. Због великог броја борби и ратова који су вођени на овом простору, у различитим временским периодима, Јавор је вероватно „најисторискија" планина у Србији. Спомен костурниоца погинулима у Јаворском рату 1876. године сведочанство је о храбрости и одважности српске војске на Јавору. Овде је народ подигао 1907. године споменик легендарном мајору Михаилу Илићу који је погинуо недалеко одатле у првом српско- турском рату 1876. године; 10. „Школа у Миланџи" је подигнута у селу Миланџа 1833. године. Била је то прва школа у моравичком крају. Нова школска зграда је подигнута 1872. године и настава у њој је извођена све до 1953. године када се школа заторила јер није имала довољно ученика; 11. „Римски мост" -Куманица. Налази се на 16-том километру у правцу према Голији. Немогуће је утврдити ко је и када подигао овај мост.Рестаурација је извршена осамдесетих година прошлог века; 12. „Камени мост" Ивањица. Налази се на реци Моравици у Ивањици. Пројектовао га је инжењер Миленко Трудић на почетку 20. века. Држава га је финансирала, а изградња је поверена познатом ивањичанину Благоју Луковићу. Мост је завршен у јесен 1906. године. Био је кажу једини једнолучни мост на Балкану тог времена. Заштићен је као културно добро од изузетног значаја; 13. „Кушића хан" - Ивањица. Налази се у Ивањици и један је од најстаријих споменика сеоског неимарства у Моравичком крају. Некада је служио као коначиште кириџијама који су долазили са Златибора и Санџака. Сада је смештен у центру варошице поред споменика Дражи Михаиловићу. Стављен је под заштиту државе као непокретно културно добро од великог историјског значаја; 14. Хидроцентрала „Моравица" - Ивањица. Пуштена је у рад 1911. године као девета хидроцентрала у Србији. Имала је 260 KS и осветљавала је само варошицу. Године 1936. изграђена је камено-бетонска брана висине 9 а ширине 16 метара. Ова хидроцентрала и водопад су туристичка атракција и готово заштитни знак Ивањице. Централа представља својеврсни музеј. Тренутно не производи струју. Непокретно је културно добро, просторно културно-историјска целина од великог значаја. Брана и хидроцентрала су комплетно реконструисане;15. „Јеремића кућа" - Ивањица. Најстарија је сачувана зграда у Ивањици и једна је од 12 које нису изгореле у великом пожару 1846. године. Смештена је на крају градског шеталишта и један је од визуелних симбола Ивањице. Реконструисана је по пројекту Завода за заштиту споменика културе из Краљева и стављена је под заштиту државе као непокретно културно добро од великог историјског значаја; 16. „Стара чаршија" - Ивањица. Строги центар града проглашен је 1987. године за просторно-историјску целину од великог значаја. Амбијентална вредност старе чаршије је у њеном аутентичном изгледу са почетка XIX века, као и у архитектонско-историјским вредностима појединачних објеката; 17. Гроб „Бошка Југовића" - Ивањица. Налази се на 4 км од Ивањице. По предању, повлачећи се рањен са Косова, један од браће Југовић - Бошко, умире надомак Ивањице. Туга је сахранила мајка Кнегиња Милица, а на његовом гробу је саградила малу цркву. На гробу и на темељима старе нову цркву је подигао Благоје Луковић из Ивањице 1929. године и посветио је Св. Кнезу Лазару. Посађено је и 9 нових храстова који симболизују девет Југовића. Данас их има 7; 18. „Споменик револуције" - Ивањица је мозаик величине 5 х 2,4 метра. Представља изузетно уметничко дело и највећи је мозаик на отвореном простору код нас. Аутор овог значајног остварења био је угледни југословенски сликар ђорђе Андрејевић Кун. Отворен је 1957. године. Овај војни меморијал у потпуности је обновљен 2008. године. Споменик револуције је проглашен за просторно културно историјску целину од великог значаја; 19. Споменик „Ђенерал Драгољуб Дража Михаиловић" - Ивањица. Налази се у центру града. Подигнут је априла 2003. године на 110-годишњицу рођења у знак сећања на Легендарног вођу Равногорског покрета у II светском рату, ђенерала и команданта југословенске Краљевске војске у отаџбини. Поред споменика је и „Чичин дом" који прераста у Равногорску библиотеку и музеј равногорског покрета. Драгољуб Михаиловић је рођен у Ивањици 14. априла 1893. године, у матичној књизи заведен под текућим бројем 116 од оца Мијаила и мајке Цмиљане Михаиловић. Осуђен је на смрт 1946. године и убијен у Београду. Генерал Михаиловић је најодликованији српски официр у историји. Овом приликом набројан је само део културно-историјског наслеђа Ивањице, и неколицина личности која је учествовала у стварању истог. Најважније културне манифестације у општини **су Ивањица:** Смотра народног стваралаштва - Звуци Голије, Јавора и Мучња, Сабор српске омладине из матице и расејања – „Јавор“, Фестивал изворне српске песме – Прилике, Фестивал дечијег фолклора „Светлост на брежуљку“, Јаворски сабор двојничара и старих музичких инструмената Србије -„Кушићи“, Сабор на Буковици, Сабор у Ковиљу, Сабор „Свете тројице“ у Придворици, Фествал културе – Нушићијада.

**Рурална инфраструктура:** Изграђеност мреже саобраћајне инфраструктуре: Према подацима Републичког завода за статистику за 2023. годину саобраћајну инфраструктуру на територији општине Ивањица чини 360 km државних путева I и II реда и општински путеви. Према Уредби о категоризацији државних путева („Службени гласник РС", број: 105/2013, 119/2013 и 93/2015), магистрални и регионални правци прекатегоризују се у државне путеве IA, 1Б и II реда. Овом Уредбом саобраћајно чвориште на територији општине Ивањица чине државни пут 1Б реда, број 13 (Нови Сад - Рума - Шабац - Ваљево - Пожега - Ивањица - Сјеница), државни пут 1Б, број 36 Ивањица - веза државним путем број 15 (Баточина - Крагујевац - Краљево - Рашка - Нови Пазар - Рибарићи - граница са Црном Гором) и државни пут II реда, број 151 Бељина - Гуча - Ивањица. Деонице државних и локалних путева (регионалног значаја) на правцу пружања кроз територију општине Ивањица прекривене су квалитетним асфалтним застором, изграђена је савремена саобраћајница на простору Парка природе Голија до туристичког центра Одвраћеница. Правац пружања осталих путева локалног карактера, представља везу урбаног и административног центра општине Ивањица са великим бројем села и заселака. Имајући у виду да насељеност простора карактерише 49 насељених места са 19 месних заједница на простору од 1.090 km2, квалитет локалних саобраћајница детерминише низак степен изграђености мада се ту примећује значајан помак последњих година јер се издвајају значајна средства за изградњу и поправку општинских путева. Оптимизација развоја саобраћаја на територији општине Ивањица, према потребама локалне заједнице као и програмима развоја Републике Србије подразумева висока улагања која значајним делом улазе у опредељења државе да се саобраћајна мрежа у овој регији учини ефикасном и местом преламања траспорта погодним за развој и локацију индустријских и туристичких капацитета. Затим, у планирању државне путне мреже Србије и Црне Горе повезивање Београда са Јужним Јадраном, будући аутопут Е-763 (веза Јадранско-Јонског басена са Паневропским коридорима X и VII) који се протеже кроз централне делове Србије и Црне Горе, од Београда до обале Јадранског мора (Бар), представља најкраћу друмску везу Београда и његовог залеђа са Јужним Јадраном. Аутопут својом трасом пролазиће кроз централни део територије општине Ивањица. То ће уједно бити и најкраћа веза Мађарске и Румуније преко Србије и Црне Горе са јужном Италијом и Албанијом и захватаће широко гравитационо подручје са око 4,7 милиона становника. Комунална и енергетска инфраструктура Водоснабдевање: Вредности индикатора Агенције за заштиту животне средине SWQI (Serbian Water Quality Index) који показује физичко-хемијски и микробиолошки квалитет површинских вода, према испитивањима Агенције на рекама Моравица и Студеница у потпуности потврђују да је вода у општини Ивањица чиста и доброг квалитета. Дужина водоводне мреже износи 88 километара. У систему водоснабдевања Ивањице регистровано је 5.730 прикључака на водоводну мрежу. Процењује се да воду за пиће из овог система користи око 16.000 становника у месним заједницама Ивањица и Буковица. Остала насеља на подручју општине Ивањица снабдевају се непречишћеном водом са локалних изворишта, од којих постоји разводна мрежа. Количина испоручене воде за пиће у 2022. години је 1.069.000 m3. Застарелост дела водоводне мреже доводи до повремених кварова, губитака воде и високих експлоатационих трошкова. Постојећи систем водоснабдевања у општини Ивањица се заснива на постројењу за прераду воде ,,Лучка Река”, које је изграђено 1973. године. Капацитет овог водозахвата је око 40-60 1/s. Постројење ,,Лучка Река" је реконструисано. Комуналне воде**:** Општина Ивањица нема адекватно решено питање сакупљања, одвођења и пречишћавања отпадних вода. У самом градском подручју постоји канализациона мрежа дужине 35 km. У осталим насељима не постоје системи за сакупљање, одвођење и третман отпадних вода. Испуштање отпадних вода ван канализационе мреже се врши индивидуално у изведене септичке јаме или оближње водотокове. Према подацима за 2022. годину број домаћинстава прикључених на канализациону мрежу је 3314. Како не постоји систем за пречишћавање отпадних вода у Ивањици, градске отпадне воде се без претходног пречишћавања испуштају у водоток реке Моравице на четири места. У плану је ширење канализационе мреже. Поред ширења канализационе мреже, планирана је и изградња система за пречишћавање отпадних вода, за кога би био везан јединствен систем колекције за градско и приградско подручје. Комунални отпад: Општина Ивањица је до недавно одлагала комунални отпад у Регионални центр за управљање отпадом Дубоко из Ужица. Тренутно се ради на проналажењу дугорочног решења за одлагање комуналног отпада. Сакупљање, одвожење и одлагање отпада ЈКП „Комунално" Ивањица. Пројектована месечана количина отпада на територији општине Ивањица је 698 t месечно, тј. 8.376 t годишње. Међутим, како су пројектоване количине засноване на обухвату корисника са читавог подручја општине и потенцијалних корисника у неизграђеним туристичким центрима на Голији, садашња месечна количина знатно одступа од пројектоване. Покривено је око 90 % градских и приградских насеља и око 40 % села Међуречје и Прилике, односно око 43 % становништва целе општине. Индустријски отпад, најчешће дрвени отпад попут струготине, углавном се неконтролисано одлагао на дивље депоније поред река, путева и шума. Решење овог проблема пронашло се у отварању предузећа за прераду сировина од дрвета која од дрвеног отпада праве пелет и сличне производе. За сада не постоји привредно друштво које се бави рециклажом, а за прикупљање отпада за рециклажу је одговорно ЈКП „Комунално” Ивањица. Електрификација, гасификација и грејање: Трафостаница 110/35 kV Ивањица, далеководи 35 kV и трафостанице 35/10 kV су примарни високонапонски објекти, путем којих се врши дистрибуција електричне енергије до потрошача на подручју општине Ивањица. Капацитети трафостанице 110/35 kV Ивањица су задовољавајући, али не и довољни за потребе дугорочног развоја. Напајање општине само путем једног далековода 110 kV, без могућности резервног напајања, представља озбиљан проблем, због кога општина понекад, услед редовног одржавања и ремонта мреже, остаје потпуно без електричне енергије. Захваљујући интензивној изградњи нових и реконструкцији постојећих мрежа у претходном периоду, нисконапонске мреже имају доста добру структуру. Нисконапонска мрежа је разведена на бетонским стубовима, а на градском подручјује углавном изведена кабловима. Степен електрификације општине Ивањица износи преко 90 %. Поред реконструкције високонапонске и нисконапонске електро-мреже, започета је изградња другог вода 110 kV из правца Гуче. Сва насеља на подручју општине Ивањица су електрифицирана и у њима је до сада на електродистрибутивну мрежу прикључено 12.728 домаћинстава и 1.257 пословних потрошача. На територији општине Ивањица не постоји топловодна мрежа. Изграђена је гасна мрежа са око 800 прикључака домаћинстава, правних лица и установа (фабрике, школе, вртићи, пумпе). Гасна мрежа покрива градско подручје и индустријску зону (од Миловића до Лучке реке). Највећи број домаћинстава у градском подручју се и даље греје на дрва и један мањи број на пелет. **Телекомуникације:** Статистички подаци РЗС за 2022. годину показују да на територији општине Ивањица има 7 пошта и 7.581 претплатника фиксне телефоније. Подручје је покривено мрежама мобилне телефоније МТС, А1 и Yettel. Приступ јавном информисању: Информисање у општини Ивањица организовано је кроз четири електронска медија локалног и више медија националног и регионалног карактера. Медији локалног карактера заступљени су и кроз један интернет портал „Инфолига Ивањица", две радио и једну телевизијску станицу. Сигнал Ивањичког радјиа простире се на 70 % територије општине Ивањица, затим до Пожеге и Лучана. Радио Јавор покрива сигналом територију целе западне Србије. Једина телевизија локалног карактера у општини Ивањица је ТВ Голија. Основана је 2007. године. У приватном је власништву и покрива сигналом територију општине Ивањица. Медијска покривеност градског језгра општине националним медијима је потпуна, док је у руралном подручју покривеност осредња. Кабловска телевизија покрива градско подручје. Приступ интернету је на задовољавајућем нивоу у руралним подручјима.

Показатељи развоја пољопривреде

**Пољопривредно земљиште:** Највеће површине пољопривредног земљишта се налазе на планинском и брдскопланинском подручју на великим нагибима, а веома мали у долинама око река и речица. Када је у питању педогенеза земљишта, због карактеристика рељефа, на овом подручју најчешће се задржава на стадијуму формирања, због чега ова земљишта врло ретко достигну пуну зрелост. Далеко најраспрострањенија су недовршена кисела земљишта на палеозојским шкриљцима, затим недовољно формирано земљиште на кречњаку, знатно ређе планинске црнице, делувијуми, а око Моравице има и нешто више алувијалног земљишта. Заједничка карактеристика недовољно формираних земљишта је ниска до екстремно ниска ph вредност,односно висок степен киселости, сиромашна у хранивима. Обзиром на доминантан планински карактер простора у укупној површини пољопривредног земљишта највећи удео има земљиште од V до VII класе. Према резултатима Пописа пољопривреде 2023. године укупно расположиво земљиште износи 44.047 хектара и њиме располаже 7.787 газдинстава а од тога је коришћено пољопривредно земљиште 29.268 хектара којим располаже 7.759 газдинстава. Обзиром на доминантан планински карактер простора у укупним пољопривредним површинама преовлађују природни травњаци које чине ливаде и пашњаци укупне површине 16.048 хектара. Оранице и баште заузимају 7.843 хектара а воћњаци 4.738 хектара. Највећи део пољопривредних површина налази се у приватном поседу - 94,1% од укупног пољопривредног простора. Просечна величина коришћеног пољопривредног земљишта по газдинству износи 3,77 хектара. Како још увек није објављен податак о наводњаваним површинама на територији општине Ивањица на основу Пописа пољопривреде 2023. године последњи званичан статистички податак односи се на Попис 2012. године где укупно наводњавано земљиште износи 242 хектара (0,86% од укупног пољопривредног земљишта или 4,96% од површина под ораницама и баштама, 25,7% површина се наводњава системима „кап по кап". Наводњавана површина под засадима малина је повећана у последњој деценији. За територију наше општине карактеришу се променљиви климатски услови који детерминишу неуједначену количину и распоред падавина. Оне из године у годину варирају и представљају лимитирајући фактор успешне, интензивне, и тржишно опредељене пољопривредне производње. Наводњавањем се накнађују неопходне количине за нормалан раст и развиће пољопривредних култура у условима недовољних падавина и њиховог неправилног распореда у оквиру вегетационог периода. Достигнути степен наводњавања у Ивањици не задовољава потребе сталне и ефикасне пољопривредне производње. Наводњавање још увек није обезбедило своје право место у пољопривреди на територији општине Ивањица. Основни разлози томе су: родна и кишна година, ниска свест, економска немогућност, непостојање изворишта вода у непосредним близинама са којих би се у условима брдско-планинске пољопривреде могли користити ови ресурси. Површина пољопривредног земљишта у својини Републике Србије (државној својини) на територији општине Ивањица износи 1.795,1620 ha од чега је 71,8089 ha издато a Годишњим програмом заштите, уређења и коришћења пољопривредног земљишта у државној својини на територији општине Ивањица за 2025. годину биће предвиђено за издавање 631,6407 ha.

**Вишегодишњи засади:** Производња воћа је једна од најзначајнијих сегмената пољопривреде која заузима значајно место у бруто друштвеном производу пољопривредних произвођача општине Ивањица. У воћарској производњи је заступљено: - јагодасто; - коштичаво; - јабучасто и - језграсто воће. Малинарство као грана воћарске производње, а у оквиру јагодастог воћарства несумљиво заузима најзначајније место. Узгајање малине карактеристично је за брдско-планинско подручје општине Ивањица. Према подацима Пописа пољопривреде 2023. године под засадима малине се налази 2.041 хектар, при чему се сваке године повећавају површине. У нормалним вегетационим условима постижу се високи приноси по јединици површине и плод одличног квалитета. Степен интензивности ове производње се повећава из године у годину, међутим све већи утицај климатских промена и неповољни временски услови условљавају пад приноса који се тренутно крећу између 12000 и 15000 kg/ha. Што се тиче сортимента предњаче Виламет и Микер са око 60% заступљености у производњи због својих компаративних предности у односу на остале затим следи Фертоди заматос. Последњих година започињу на захтев купца и промене у сортименту, као одговор на континуитет у снабдевању тржишта свежим плодовима. Поред једнородних, уводе се у производњу и двородне сорте, као што је Енросадира која постаје све популарнија за гајење јер стиже на род након Виламета и обезбеђује додатни приход газдинствима. Према подацима Пописа пољопривреде 2023. године шљива представља најзаступљеније коштичаво воће са 66% заступљености од укупног броја стабала воћа, узгаја се на површини од 1.509 хектара, трешња је заступљена са 5% у укупном броју стабала, узгаја се на површини од 15 хектара, процентуално учешће кајсија и брескви је минорно, углавном на окућницама. Од укупнe површине под јабучастим воћем најзаступљенија је јабука (узгаја се на 527 хектара) а крушка се узгаја спорадично углавном на окућницама (укупно 35 хектара). Што се тиче сортимента јабучастог и коштичавог воћа до 2000-е год. углавном се може говорити о старим аутохтоним сортама, комбинованих особина. Ове сорте се узгајају у систему екстензивног воћарења са растојањима 5 х 5м, карактерише их да имају мали просечан принос по стаблу. Због непосредне близине Института за воћарство у Чачку у последњe две деценије се значајно мења сортимент увођењем нових високородних сорти, мења се односно унапређује технологија производње, повећава се густина садње, систем садње, тако да је евидентан велики број интензивних воћних засада под најсавременијим сортиментом. Праћењем и анализом долази се до сазнања да висока родност и осетљивост на болести и штеточине новијих сорти воћа захтева примену нових технологија у агротехници.

**Сточни фонд:** Иако постоје добри предуслови за развој сточарства, прилично велике површине ливада и пашњака и потенцијал за производњу крмног биља за производњу кабасте сточне хране, статистички подаци указују на смањење сточног фонда. На територији општине Ивањица не постоје објекти који се баве прерадом млека и меса, као ни сушара, што произвођачима представља проблеме у пласману сточарских производа. На територији општине откуп млека врше млекаре из Ариља и Рашке, а пласман меса се такође врши кланицама на територији Ариља, Сјенице, Нове Вароши. Опстанак пољопривредних газдинстава у брдско-планинском подручју је у директној зависности од постојања сточног фонда. Поред производње најквалитетнијег органског ђубрива али и због немогућности примене механизације на теренима који су израженог нагиба сточни фонд спречава зарастање травних површина. Сталне осцилације тржишних услова (скуп репроматеријал а јефтини готови производи сточарства, ниска цена млека и живе ваге у откупу), узрокују сталне промене бројног стања код свих врста и категорија стоке. Самим тим бројно стање треба узети само као репер тренутног стања које може бити знатно промењено. Оно што карактеристише сточарску производњу на територији општине Ивањица је екстензивност производње која има све земљишне и друге потенцијале да у јединици времена направи значајне позитивне помаке у савлађивању бројних препрека и доласка до крајњих потрошача. Према Попису пољопривреде 2023. године бројно стање у сточарству је следеће: 5.884 говеда, 6.323 свиња, 18.799 оваца, 735 коза, 28.681 живине, 16.121 кошница пчела. У погледу расположивости објеката за смештај стоке на територији општине Ивањица још увек нису објављени подаци Пописа пољопривреде 2023. године а према Попису пољопривреде 2012. године стање је следеће: 3.799 газдинстава располаже са 3.894 објеката за смештај говеда капацитета 24.797 места, 3.168 газдинстава располаже са 3.214 објеката за смештај свиња капацитета 22.139 места, 2.824 газдинстава располаже са 2.874 објеката за смештај кока носиља капацитета 75.595 места, 1.643 газдинстава располаже са 1.673 објеката за смештај остале стоке капацитета 44.589 места. У говедарству се газдинства највише баве комбинованим типом производње млеко-месо и највише је заступљена сименталсака раса говеда и домаће говече у типу сименталца, с тим што се даље врши њихово укрштање и оплемењивање са сименталцем. Резултат овог укрштања довео је до повећања количина и побољшања квалитета млека и меса, бржег прираста. Осим у говедарству, значајна побољшања у погледу расног састава су присутна у свињарству и овчарству. У свињарству се за интензивно гајење све више примењују Јоркшир, Ландрас и Пиетрен који имају већи проценат удела меса у односу на удео масти. У периоду од претходних неколико година запажа се повећање присуства расе Моравка али још увек само за индивидуалне потребе домаћинстава. У овчарству је најзаступљенија раса Сјеничка праменка, затим Пе De France и спорадично Виртемберг.

**Механизација, опрема и објекти:** С обзиром дајош увек нису објављени подаци Пописа пољопривреде 2023. године за територију општине Ивањица бројно стање пољопривредне механизације и опреме на територији општине Ивањица према Попису пољопривреде 2012. године је следеће: 3.447 трактора (1.192 једноосовинских и 2.255 двоосовинских), 19 комбајна и 9.736 прикључних машина. Имајући у виду подстицаје Министарства пољопривреде за набавку нових трактора у претходних неколико година, као и подстицаје Министарства и Општине Ивањица за набавку механизације и опреме, наведено бројно стање механизације је повећано. Према Попису пољопривреде 2012. године пољопривредна газдинства на територији општине Ивањица располажу са: 8.781 објектом за смештај стоке, 902 објекта за смештај пољопривредних производа, 704 објекта за смештај пољопривредних машина и опреме и 105 сушара за воће. Преко 95 % пољопривредних газдинстава стајњак складишти на отвореном простору поред стаје.

**Радна снага:** Према подацима Пописа пољопривреде 2023. године чланова газдинства и стално запослених на породичним газдинствима (укључујући и носиоце) има 19.260, а на газдинствима правних лица/предузетника 40. Сезонску радну снагу су ангажовала 2.764 породична газдинства која је остварила 459 годишњих радних јединица, 10 газдинстава правних лица/предузетника ангажовала су сезонску радну снагу која је остварила 5 годишњих радних јединица. Према подацима Пописа пољопривреде 2023. године ниво обучености носиоца газдинстава је следећа: 4.941 има само искуство стечено праксом, 7 има завршене курсеве у области пољопривреде, 67 има завршену средњу школу из области пољопривреде, 2.411 има завршену другу средњу школу, 53 има вишу или високу школу из области пољопривреде а 312 има вишу или високу школу из друге области. Када је у питању старосна структура носилаца газдинства 80 % њих је старије од 45 година.

**Структура пољопривредних газдинстава:** Према подацима Пописа пољопривреде 2023. године укупан број пољопривредних газдинстава је 7.791 а њихово учешће у укупном броју домаћинстава је 73 %. Просечна величина коришћеног пољопривредног земљишта по газдинству износи 3,77 хектара. Укупан број условних грла стоке је 9.219.

**Производња пољопривредних производа:** Процена учешћа, тј. однос биљне и сточарске производње у стварању вредности пољопривредне производње на подручју општине Ивањица је 80:20 (биљна производња учествује са 80% а сточарска са 20%). Што се тиче обима производње важнијих пољопривредних производа посебно оних који имају највећи значај за пољопривреду у општини Ивањица, на основу података Пописа пољопривреде 2023. године о површинама под пољопривредним културама, бројном стању сточног фонда и просечних приноса у овим агроеколошким условима, произведене су следеће количине биљних производа: између 60.000 и 80.000 тона кромпира, око 4.000 тона кукуруза, око 1.000 тона пшенице, око 5.000 тона шљива, око 2.000 тона јабука, око 2.400 тона малина и следеће количине сточарских производа: око 7.000.000 литара млека, око 1.500 тона меса, око 300 тона меда. На територији општине Ивањица, нарочито у подручју Парка природе Голија, велике земљишне површине су незагађене и спремне да без конверзије одмах приступе органској производњи. У подручју Парка природе Голија стотинак пољопривредних газдинстава је прешло на органску сточарску и биљну производњу. За сада постоји неколико сертификованих органских произвођача у биљној производњи.

**Земљорадничке задруге и удружења пољопривредника:** Према подацима Агенције за привредне регистре на територији општине Ивањица постоји 7 регистрованих земљорадничких задруга у активном статусу и њихове претежне области ангажовања су: остала прерада и конзервисање воћа и поврћа производња,откуп и трговина пољопривредних производа, продаја садног материјала, селекција у сточарству. На територији општине Ивањица постоји неколико удружења пољопривредника у примарној пољопривредној производњи, односно производњи јагодастог воћа и кромпира. Тренутно њихова улога и значај за унапређење пољопривреде на подручју општине Ивањица је мала, као и степен њихове организованости у погледу нивоа професионализације и располживости адекватног управљачког кадра.

**Трансфер знања и информација:** Општи ниво ефикасности и функционалности система преноса знања и информација у области пољопривреде који се остварује путем семинара организованих од стране образовних и истраживачких установа и организација, пољопривредне саветодавне и стручне службе (ПССС), приватних консултатнтских привредних субјеката, и медија који имају покривеност на територији општине Ивањица, још увек није на задовољавајућем нивоу.

**ТАБЕЛАРНИ ПРИКАЗ ПЛАНИРАНИХ МЕРА И ФИНАНСИЈСКИХ СРЕДСТАВА**

Табела 1. Мере директних плаћања

|  |  |  |  |  |  |  |  |
| --- | --- | --- | --- | --- | --- | --- | --- |
| Редни број | Назив мере | Шифра мере | Планирани буџет за текућу годину без пренетих обавеза (у РСД) | Износ постицаја по јединици мере (апсолутни износ у РСД) | Износ подстицаја по кориснику (%) (нпр. 30%, 50%, 80%) | Максимални износ подршке по кориснику (ако је дефинисан) (РСД) | Пренете обавезе |
|  |  |  |  |  |  |  |  |
|  | УКУПНО |  |  |  |  | | |

Табела 2. Мере кредитне подршке

|  |  |  |  |  |  |  |  |
| --- | --- | --- | --- | --- | --- | --- | --- |
| Редни број | Назив мере | Шифра мере | Планирани буџет за текућу годину без пренетих обавеза(у РСД) | Износ постицаја по јединици мере (апсолутни износ у РСД) | Износ подстицаја по кориснику (%) (нпр. 30%, 50%, 80%) | Максимални износ подршке по кориснику (ако је дефинисан) (РСД) | Пренете обавезе |
|  |  |  |  |  |  |  |  |
|  | УКУПНО |  |  |  |  | | |

Табела 3. Мере руралног развоја

|  |  |  |  |  |  |  |
| --- | --- | --- | --- | --- | --- | --- |
| Редни број | Назив мере | Шифра мере | Планирани буџет за текућу годину без пренетих обавеза (у РСД) | Износ подстицаја по кориснику (%) (нпр. 30%, 50%, 80%) | Максимални износ подршке по кориснику (ако је дефинисан) (РСД) | Пренете обавезе |
| 1 | Инвестиције у физичку имовину пољопривредних газдинстава | 101 | 8.000.000,00 | 65 | 0,00 | 0,00 |
| 2 | Управљање ризицима | 104 | 11.290.000,00 | 100 | 0,00 | 0,00 |
|  | УКУПНО |  | 19.290.000,00 |  | | |

Табела 4. Посебни подстицаји

|  |  |  |  |  |  |  |  |
| --- | --- | --- | --- | --- | --- | --- | --- |
| Рени број | Назив мере | Шифра мере | Планирани буџет за текућу годину без пренетих обавеза (у РСД) | Износ постицаја по јединици мере (апсолутни износ у РСД) | Износ подстицаја по кориснику (%) (нпр. 30%, 50%, 80%) | Максимални износ подршке по кориснику (ако је дефинисан) (РСД) | Пренете обавезе |
| 1 | Подстицаји за промотивне активности у пољопривреди и руралном развоју | 402 | 210.000,00 | 0,00 | 100 | 0,00 | 0,00 |
|  | УКУПНО |  | 210.000,00 |  |  | | |

Табела 5. Мере које нису предвиђене у оквиру мера директних плаћања, мера кредитне подршке, мера руралног развоја и посебних подстицаја

|  |  |  |  |  |  |  |  |
| --- | --- | --- | --- | --- | --- | --- | --- |
| Редни број | Назив мере | Шифра мере | Планирани буџет за текућу годину без пренетих обавеза (у РСД) | Износ постицаја по јединици мере (апсолутни износ у РСД) | Износ подстицаја по кориснику (%) (нпр. 30%, 50%, 80%) | Максимални износ подршке по кориснику (ако је дефинисан) (РСД) | Пренете обавезе |
|  |  |  |  |  |  |  |  |
|  | УКУПНО |  |  |  |  | | |

Табела 6. Табеларни приказ планираних финансијских средстава

|  |  |
| --- | --- |
| Буџет | Вредност у РСД |
| Укупан износ средстава из буџета АП/ЈЛС планираних за реализацију Програма подршке за спровођење пољопривредне политике и политике руралног развоја (без пренетих обавеза) | 19.500.000,00 |
| Планирана средства за директна плаћања | 0,00 |
| Планирана средства за кредитну подршку | 0,00 |
| Планирана средства за подстицаје мерама руралног развоја | 19.290.000,00 |
| Планирана средства за посебне подстицаје | 210.000,00 |
| Планирана средства за мере које нису предвиђене у оквиру мера директних плаћања, кредитне подршке и у оквиру мера руралног развоја | 0,00 |
| Пренете обавезе | 0,00 |

**Циљна група и значај промене која се очекује за кориснике:** Циљна група-потенцијални корисници мера подршке су носиоци регистрованих комерцијалних пољопривредних газдинстава у активном статусу - физичка лица. Промене које се очекују за пољопривреднике - кориснике мера након реализације програма, имајући у виду специфичност средине у којој се Програм спроводи, а то је подручје са отежаним условима рада у пољопривреди, очекује се да ће мере из програма довести до: повећања нивоа квалитета производње и квалитета производа, повећања продуктивности и конкурентности.

**Информисање корисника о могућностима које пружа Програм подршке за спровођење пољопривредне политике и политике руралног развоја:** Информисање потенцијалних корисника о мерама које су дефинисане Програмом вршиће се путем локалних медија (телевизије, портала и радио станица) и сајта локалне самоуправе. Информисање потенцијалних корисника вршиће и запослени у Одељењу за пољопривреду и заштиту животне средине Општинске управе општине Ивањица.

**Мониторинг и евалуација:** Процес мониторинга и евалуацију/надзор реализације Програма вршиће запослени у Одељењу за пољопривреду и заштиту животне средине Општинске управе општине Ивањица.

ОПИС ПЛАНИРАНИХ МЕРА

* 1. **Назив и шифра мере:** 101 Инвестиције у физичку имовину пољопривредних газдинстава
     1. **Образложење:** Структуру пољопривредних газдинстава на територији Општине Ивањица карактерише уситњеност поседа, мали број грла стоке, недовољна примена савремених технологија производње, недовољно увођење новог сортимента и обнављања призводних засада као и неповољна старосна структура пољопривредника. Један од веома битних узрока недовољне конкурентности ивањичке пољопривреде јесте ниска продуктивност која произилази и из недовољне техничке и технолошке опремљености газдинстава. Постојећа механизација је застарела. Бројно стање сточног фонда није на задовољавајућем нивоу, нарочито у говедарству. Пољопривредна газдинства, због неповољног економског и социјалног стања, нису у могућности да сама обезбеде довољно средстава за модернизацију производње и повећање конкурентности. Модернизацијом постојећих објеката, повећањем бројног стања и побољшањем расног састава сточног фонда, куповином модерне опреме и савремене механизације, заснивањем нових производних засада и улагањем у складишне и прерадне капацитете могуће је побољшати економске аспекте деловања и знатно боље испуњавати захтеве одржавања природних ресурса, заштите и добробити животиња и безбедности хране. Ова мера је у складу са националном Стратегијом пољопривреде и руралног развоја 2014-2024. **Преглед по секторима у оквиру којих ће се интервенисати подстицајним мерама у 2024. години: Сектори млеко и месо:** Сектором млека доминирају мали произвођачи. Општи проблем представља мали број крава као и ниска млечност што доводи до непрофитабилног пословања произвођача. Газдинства се суочавају са лошом технологијом у исхрани животиња, недостатком квалитетног генетског материјала и лошим условима држања стоке. Постојеће стање у сектору меса такође указује на пад производње. Сектором доминира велики број газдинстава са ниским интензитетом производње који желе да унапреде и побољшају квалитет сточарских производа, специјализују се у производњи меса са фокусом на гајење оваца, као и да побољшају продуктивност и конзистентност у производњи. Газдинства која производе месо не користе правилно пашњаке и ливаде те квалитет коришћене сточне хране није задовољавајући. Такође, неодговарајућа је технологија исхране као и услови смештаја животиња. Спроведене мере у овом сектору од стране Општине Ивањица у току 2018. и 2019. године кроз субвенционисање набавке квалитетних приплодних оваца довеле су до заустављања пада броја ових грла. Током ове 2 године субвенционисана је набавка 1390 грла оваца за 139 корисника. Газдинста користе и подстицаје Министарства пољопривреде, шумарства и водопривреде за набавку квалитетних приплодних грла оваца и говеда. Према подацима Пописа пољопривреде 2023. године 1.431 газдинство поседује 18.799 грла оваца а 1.324 газдинства поседују 5.884 грла говеда. Интервенције у оквиру ових сектора ће бити усмерене на унапређење стања физичких ресурса кроз подршку инвестицијама за унапређење конкурентности у виду подстицаја за набавку опреме за електричне ограде за пашњаке/ливаде. **Сектори воће и поврће**: Структуру биљне производње газдинстава на територији општине Ивањица карактерише велика хетерогеност, што је последица уситњених поседа и недовољне примене савремене технологије производње. Просечна површина засада воћа по газдинству је око пола хектара. Структура сортимента, неадекватан садни материјал, недостатак специјализоване механизације и недовољно површина које се наводњавају додатно угрожавају производњу.У воћарској производњи малина је доминантна воћна врста. Према подацима Пописа пољопривреде 2023. године под засадима малине налази се 2.041 хектар. Када је у питању производња поврћа доминантна је производња кромпира по чему је Ивањица позната. Према подацима којима располажемо годишња производња кромпира се креће од 60.000 до 80.000 тона. Интервенције у оквиру ових сектора ће бити усмерене кроз подршку за инвестициона улагања у: набавку машина за садњу (садилице кромпира), машина за убирање односно скидање усева (вадилице кромпира), машина, уређаја и опреме за наводњавање засада, ротоситнилица/ротофрезера и тарупа. Сектор пчеларство: Пчеларство представља малу али изузетно атрактивну пољопривредну делатност, која последњих година почиње тржишно да се усмерава у правцу прихватања услова и стандарда ЕУ. Друштво пчелара Ивањица је регистровано 1985. године. Према подацима из у 2023. године друштво броји 113 чланова (97 су чланови СПОС-а) који поседују 7.103 пчелињих друштава, са просечном годишњом производњом која варира у зависности од године од 50.000 до 90.000 кг меда. Општина Ивањица је у сарадњи са ЕВРОПСКИМ ПРОГРЕСОМ у 2017. години подстицала развој пчеларства кроз подршку набавци кошница и ројева за жене почетнице у пчеларству. Такође у 2018., 2019., 2021., 2022., 2023. и 2024. години субвенционисана је набавка опреме за пчеларство. Ове мере резултирале су повећањем броја пчелињих друштава и повећањем произведене количине меда у односу на претходне године. Према подацима Пописа пољопривреде 2023. године 427 газдинстава на територији општине Ивањица поседује 16.121 кошницу пчела. Интервенције у оквиру овог сектора ће бити усмерене на подршку за инвестициона улагања у пчеларску опрему.
     2. **Циљеви мере:** Општи циљеви: стабилност дохотка пољопривредних газдинстава, повећање производње, побољшање продуктивности и квалитета производа, смањење трошкова производње, унапређење техничко- технолошке опремљености, одрживо управљање ресурсима, раст конкурентности уз прилагођавање захтевима тржишта. Специфични циљеви у свим секторима су: Повећање ефикасности, конкурентности и одрживости производње на газдинствима, и унапређење стања специјализоване опреме на газдинству.

**2.1.3. Веза мере са националним програмима за рурални развој и пољопривреду:** Мера је у складу са Националним програмом руралног развоја. Општина Ивањица води службену евиденцију о корисницима средстава тако да је немогуће да корисник користи средства за исту инвестицију из локалног и националног програма.

**2.1.4. Крајњи корисници:** Крајњи корисници мере су физичка лица - носиоци регистрованог пољопривредног газдинства у активном статусу.

**2.1.5. Економска одрживост:** За ову меру није потребно да подносилац захтева докаже економску одрживост улагања кроз одређену форму бизнис плана или пројекта.

**2.1.6. Општи критеријуми за кориснике:** да је носилац регистрованог комерцијалног пољопривредног газдинства у активном статусу; да има пребивалиште на територији општине Ивањица; да се парцеле уписане у Регистар пољопривредних газдинстава корисника налазе на територији општине Ивањица; само једна инвестиција може бити предмет захтева за коришћење подстицаја; може се конкурисати искључиво са предрачуном за набавку предметне инвестиције; за инвестицију за коју подноси захтев не сме користити подстицаје по неком другом основу (субвенције, подстицаји, донације), односно да иста инвестиција није предмет другог поступка за коришћење подстицаја, осим подстицаја у складу са посебним прописом којим се уређује кредитна подршка регистрованим пољопривредним газдинствима,- да нема евидентираних а неизмирених пореских обавеза код Локалне пореске администрације; да наменски користи и да не отуђи нити да другом лицу на коришћење инвестицију која је предмет захтева у периоду од 3 године од дана набавке/реализације инвестиције; да нема евидентираних доспелих неизмирених дуговања према јединици локалне самоуправе, по основу раније остварених подстицаја; да подносилац захтева и продавац - издавалац предрачуна не представљају повезана лица у смислу Јавног позива при чему се повезаним лицима сматрају лица у случају када је подносилац захтева са продавцем повезан на неки од следећих начина: 1) носилац газдинства и чланови истог породичног пољопривредног газдинства, 2) крвни сродници у првој линији, крвни сродници у побочној линији закључно са трећим степеном сродства, 3) супружници, ванбрачни партнери, његов супружник и ванбрачни партнер и њихови крвни сродници закључно са првим степеном сродства, 4) усвојилац или усвојеник, као и потомци усвојеника, 5) друга лица која са тим лицем живе у заједничком домаћинству.

**2.1.7. Специфични критеријуми:** Прихватљиви корисници ове мере по секторима у оквиру којих ће се интервенисати: Сектор млека: • Пољопривредна газдинства која имају до 29 крава на крају инвестиције; • Нема посебних критеријума за улагање у сектору млека за козе и овце. Сектор меса: • Пољопривредна газдинства која имају до 29 грла говеда и / или 199 грла оваца и /или коза и / или 29 грла крмача и / или 199 товних свиња и / или 999 ћурака и / или 299 гусака и / или 4.999 бројлера на крају инвестиције. Сектор воће: • Пољопривредна газдинства са прихватљивим инвестицијама до 49.999 евра; • Пољопривредна газдинства, регистрована у Регистру произвођача садног материјала воћа, винове лозе и хмеља у складу са Законом о садном материјалу („Службени гласник РС" бр. 18/05 и 30/10) са прихватљивим инвестицијама до 49.999 евра. Сектор поврће: • Пољопривредна газдинства са прихватљивим инвестицијама до 49.999 евра Сектор пчеларство: • Пољопривредна газдинства која у РПГ и Централној бази података о обележавању животиња код Управе за ветерину имају пријављено 5 - 1000 кошница пчела.

**2.1.8. Листа инвестиција у оквиру мере:**

|  |  |
| --- | --- |
| Шифра инвестиције | Назив инвестиције |
| 101.1.8 | Опрема за фиксне ограде и електричне ограде за пашњаке/ливаде |
| 101.2.9 | Опрема за фиксне ограде и електричне ограде за пашњаке/ливаде |
| 101.4.20 | Машине за допунску обраду земљишта |
| 101.4.23 | Машине за садњу |
| 101.4.25 | Машине за убирање односно скидање усева |
| 101.4.28 | Машине, уређаји и опрема за наводњавање усева |
| 101.6.2 | Набавка опреме за пчеларство |

**2.1.9. Критеријуми селекције:**

|  |  |  |  |
| --- | --- | --- | --- |
| Редни број | Тип критеријума за избор | Да/Не | Бодови |
| 1 | Газдинство подносиоца захтева има 1-2 члана | да | 10 |
| 2 | Газдинство подносиоца захтева има 3-4 члана | да | 20 |
| 3 | Газдинство подносиоца захтева има 5 и више чланова | да | 30 |
| 4 | Подносилац захтева је користио подстицаје у пољопривреди код Општине у претходне 3 године | да | 10 |
| 5 | Подносилац захтева је користио подстицаје у пољопривреди код Општине у претходне 3 године | не | 30 |
| 6 | Подносилац захтева је млађи од 40 година | не | 20 |
| 7 | Подносилац захтева је млађи од 40 година | да | 40 |

* + 1. **Интензитет помоћи:** Интензитет помоћи је 50% од вредности предрачуна без ПДВ-а за подносиоце захтева са пребивалиштем у КО Ивањица, а 65% за остале катастарске општине. Максимални износи подстицаја у оквиру инвестиција: - за инвестицију 101.1.8 и 101.2.9 максималан износ подстицаја по кориснику је 50.000,00 динара - за инвестиције 101.4.20, 101.4.23 и 101.4.25 максималан износ подстицаја по кориснику је 150.000,00 динара - за инвестицију 101.4.28 максималан износ подстицаја по кориснику је 80.000,00 динара - за инвестицију 101.6.2 максималан износ подстицаја по кориснику је 60.000,00 динара.
    2. **Индикатори/показатељи:**

|  |  |
| --- | --- |
| Редни број | Назив показатеља |
| 1. | Број заинтересованих газдинстава за ову меру |
| 2 | Број подржаних газдинстава |
| 3 | Број новонабављене опреме |

* + 1. **2.1.12. Административна процедура:** Општинска управа општине Ивањица расписаћеЈавни позив којим ће бити прецизно дефинисани услови и која је документација неопходна. Достављени захтеви ће бити административно проверени од стране запослених у Одељењу за пољопривреду и заштиту животне средине Општинске управе општине Ивањица, у смислу комплетности, административне усаглашености и прихватљивости инвестиције, у складу са одредбама јавног позива. Захтеви који испуњавају услове и прихватљиви су, биће рангирани на основу критеријума за бодовање поднетих захтева. У случају истог броја бодова предност има подносилац захтева женског пола, уколико није женског пола онда млађи подносилац захтева, а у случају исте старости предност има подносилац са више чланова домаћинства. Општинска управа општине Ивањица, на предлог Одељења за пољопривреду и заштиту животне средине, доноси Одлуку о испуњености услова за доделу подстицаја и утврђује прелиминарну ранг листу подносилаца захтева. Након истека рока за приговор на утврђену ранг листу, Општинско веће општине Ивањица одлучује о евентуалним приговорима и даје сагласност на наведену одлуку, након чега ће бити утврђена коначна ранг листа и донета решења о оствареном праву на подстицаје рангираним корисницима до висине средстава опредељених за сваку инвестицију. Корисницима ће право на подстицаје бити утврђено решењем о одобравању права на подстицаје које доноси начелник Општинске управе општине Ивањица и истим ће бити одређен рок у којем корисници треба да реализују предметну инвестицију, и поднесу захтев за исплату подстицаја уз који достављају доказе о томе, након чега ће истима бити исплаћен решењем утврђени износ подстицаја. Међусобна права и обавезе између Општине Ивањица и корисника биће дефинисана уговором који закључује председник Општине са корисницима. Обавеза корисника је да наменски користи и да не отуђи нити да другом лицу на коришћење инвестицију која је предмет захтева у периоду од 3 године од дана набавке/реализације инвестиције,. Контролу наменског коришћења подстицаја врши Одељење за пољопривреду и заштиту животне средине. У случају ненаменског коришћења, корисници су у обавези да у целости врате додељена средства.
  1. **Назив и шифра мере:** 104 Управљање ризицима
     1. **Образложење:** Ова Мера је од посебног значаја за подручје општине Ивањица. Разлози за издвајање средства за ову намену су у чињеници да је пољопривредна делатност на подручју општине Ивањица веома подложна утицају временских непогода (град, суша, поплаве, велике количине снежних падавина) од којих се не може заштитити или не постоји економска исплативост успостављања ефикасне заштите. Интервенције у оквиру ове мере ће бити усмерене на подршку раду противградне заштите и подстицаје за набавку прикључних тракторских чистача снегау сеоским подручјима у којима се бележи највећа количина снежних падавина. Систем противградне заштите на подручју општине Ивањица чине 22 противградне станице на којима је ангажовано 44 стрелаца. Сезона одбране од града траје 6 месеци (од 15.04. до 15.10. текуће године). Како би систем противградне заштите што ефикасније функционисао, Општина Ивањица у континуитету издваја средства за суфинансирање опремања противградних станица у виду дотације у нето износу од 120.000,00 динара, за шест месеци по стрелцу 20.000,00 месечно), и припадајућим доприносима за ПИО, за 44 стрелца. Ова активност је у складу са Одлуком Скупштине општине Ивањица о исплати стимулативних накнада за рад противградних стрелаца на територији општине Ивањица, број: 400-48/2013-01 од 14.06.2013. године. Планирана активност има потпуну оправданост јер је у питању заштита имовине и пољопривредних површина од елементарне непогоде града. Искуства показују да би у случају неспровођења ове активности и дејства временских непогода последице могле бити катастрофалне у смислу велике и непроцењиве материјалне штете у пољопривреди. За случај неспровођења ове активности не постоје одговарајућа, алтернативна решења. Поред елементарних непогода чишћење снега представља озбиљан проблем сеоским газдинствима у планинском подручју па ће подстицај за набавку прикључних тракторских чистача снега знатно олакшати функционисање газдинстава, нарочито оних која се баве сточарством и имају децу школског узраста.
     2. **Циљеви мере:** Подршка раду противградне заштите доприноси превентивној заштити пољопривредне производње од елементарне непогоде града што спречава губитке и у том смислу произвођачима представља вид сигурности, а набавка прикључних тракторских чистача снега знатно олакшава функционисање газдинстава у планинском подручју у зимском периоду.
     3. **Веза мере са националним програмима за рурални развој и пољопривреду:** Није применљиво.
     4. **Крајњи корисници:** Корисници ове мере су Општина Ивањица и индивидуални пољопривредни произвођачи.
     5. **Економска одрживост:** Није примењиво.

**2.2.6. Општи критеријуми за кориснике:** Општи критеријуми за подршку раду противградне заштите не постоје. За кориснике подстицаја за набавку прикључног тракторског чистача снега општи критеријуми су: да је носилац регистрованог комерцијалног пољопривредног газдинства у активном статусу; да има пребивалиште на територији општине Ивањица у катастарској општини која припада подручју са отежаним условима рада у пољопривреди сходно Правилнику о одређивању подручја са

отежаним условима рада у пољопривреди („Сл. гласник РС”, број 122/21); да се парцеле уписане у Регистар пољопривредних газдинстава корисника налазе на територији општине Ивањица; само један чистач може бити предмет захтева за коришћење подстицаја; може се конкурисати искључиво са предрачуном за набавку предметне инвестиције; за инвестицију за коју подноси захтев не сме користити подстицаје по неком другом основу (субвенције, подстицаји, донације), односно да иста инвестиција није предмет другог поступка за коришћење подстицаја, осим подстицаја у складу са посебним прописом којим се уређује кредитна подршка регистрованим пољопривредним газдинствима; да нема евидентираних а неизмирених пореских обавеза код Локалне пореске администрације; да нема евидентираних доспелих неизмирених дуговања према јединици локалне самоуправе, по основу раније остварених подстицаја; да подносилац захтева и продавац - издавалац предрачуна не представљају повезана лица у смислу Јавног позива при чему се повезаним лицима сматрају лица у случају када је подносилац захтева са продавцем повезан на неки од следећих начина: 1) носилац газдинства и чланови истог породичног пољопривредног газдинства, 2) крвни сродници у првој линији, крвни сродници у побочној линији закључно са трећим степеном сродства, 3) супружници, ванбрачни партнери, његов супружник и ванбрачни партнер и њихови крвни сродници закључно са првим степеном сродства, 4) усвојилац или усвојеник, као и потомци усвојеника, 5) друга лица која са тим лицем живе у заједничком домаћинству**.**

* + 1. **Специфични критеријуми:** Специфични критеријуми за кориснике ове мере не постоје.
    2. **Листа инвестиција у оквиру мере:**

|  |  |
| --- | --- |
| Шифра инвестиције | Назив инвестиције |
| 104.1 | Улагање у заштиту од елементарних непогода, неповољних климатских прилика и катастрофалних догађаја |

**2.2.9. Критеријуми селекције:**

|  |  |  |  |
| --- | --- | --- | --- |
| **Р. Бр.** | **Тип критеријума за избор** | **Да/Не** | **Бодови** |
| 1 | Домаћинство подносиоца захтева за подстицај за набавку прикључног тракторског чистача снега има 1-2 члана | да | 5 |
| 2 | Домаћинство подносиоца захтева за подстицај за набавку прикључног тракторског чистача снега има 3-4 члана | да | 10 |
| 3 | Домаћинство подносиоца захтева за подстицај за набавку прикључног тракторског чистача снега има 5 и више чланова | да | 20 |
| 4 | Подносилац захтева за подстицај за набавку прикључног тракторског чистача снега поседује сточни фонд | не | 10 |
| 5 | Подносилац захтева за подстицај за набавку прикључног тракторског чистача снега поседује сточни фонд | да | 20 |
| 6 | Подносилац захтева је млађи од 40 година | не | 10 |
| 7 | Подносилац захтева је млађи од 40 година | да | 20 |
| 8 | Подносиоцу захтева или члану његовог домаћинства је додељен раоник за чишћење снега од стране Општине Ивањица у претходних 5 година | да | 10 |
| 9 | Подносиоцу захтева или члану његовог домаћинства је додељен раоник за чишћење снега од стране Општине Ивањица у претходних 5 година | не | 40 |

**Интензитет помоћи:** За подршку раду противградне заштите интензитет помоћи је 100 %. За набавку прикључног тракторског чистача снега интензитет помоћи је 90% од основне вредности без ПДВ-а а максимални износ подстицаја по кориснику је 90.000,00 динара.

**2.2.11. Индикатори/показатељи:**

|  |  |
| --- | --- |
| Редни број | Назив показатеља |
| 1 | Проценат газдинстава која су претрпела штету од елементарне непогоде-града у односу на укупан број газдинстава |
| 2 | Број заинтересованих газдинстава за подстицај за набавку прикључног тракторског чистача  снега |
| 3 | Број подржаних газдинстава за подстицај за набавку прикључног тракторског чистача снега |

**2.2.12. Административна процедура:** Реализацију подршке раду противградне заштите ће спроводити Општинска управа општине Ивањица - Одељење за финансије. Дотација за подршку рада противградних станица ће се извршити на основу Одлуке Скупштине општине Ивањица о исплати стимулативних накнада за рад противградних стрелаца на територији општине Ивањица, број: 400-48/2013-01 од 14.06.2013. године. За реализацију подстицаја за набавку прикључних тракторских чистача снега Општинска управа општине Ивањица расписаће Јавни позив којим ће бити прецизно дефинисани услови за доделу подстицаја, приоритетни путни правци за чишћење снега и која је документација неопходна. Достављени захтеви ће бити административно проверени од стране запослених у Одељењу за пољопривреду и заштиту животне средине Општинске управе општине Ивањица, у смислу комплетности, административне усаглашености и прихватљивости инвестиције, у складу са одредбама јавног позива. Захтеви који испуњавају услове и прихватљиви су, биће рангирани на основу критеријума за бодовање поднетих захтева. У случају истог броја бодова предност имају подносиоци који имају децу школског узраста, у случају да сви имају децу школског узраста предност имају подносиоци захтева који поседују сточни фонд на газдинству а уколико немају сточни фонд онда најмлађи подносиоци захтева. Општинска управа општине Ивањица, на предлог Одељења за пољопривреду и заштиту животне средине, доноси Одлуку о испуњености услова за доделу подстицаја и утврђује прелиминарну ранг листу подносилаца захтева. Након истека рока за приговор на утврђену ранг листу, Општинско веће општине Ивањица одлучује о евентуалним приговорима и даје сагласност на наведену одлуку, након чега ће бити утврђена коначна ранг листа и донета решења о оствареном праву на подстицаје рангираним корисницима до висине средстава опредељених за сваку инвестицију. Корисницима ће право на подстицаје бити утврђено решењем о одобравању права на подстицаје које доноси начелник Општинске управе општине Ивањица и истим ће бити одређен рок у којем корисници треба да реализују предметну инвестицију, и поднесу захтев за исплату подстицаја уз који достављају доказе о томе, након чега ће истима бити исплаћен решењем утврђени износ подстицаја. Међусобна права и обавезе између Општине Ивањица и корисника биће дефинисана уговором који закључује председник Општине са корисницима. Контролу наменског коришћења подстицаја врши Општинска управа општине Ивањица. У случају ненаменског коришћења, корисници су у обавези да у целости врате додељена средства.

* 1. **Назив и шифра мере:**  402 Подстицаји за промотивне активности у пољопривреди и руралном развоју

**2.3.1 Образложење:** Одрживи развој пољопривреде и руралних подручја захтева да буде заснован напраћењу нових технологија, стручном усавршавању и константном трансферу знања и информација. Интервенције у оквиру овог сектора биће усмерене на едукацију - стицање нових знања пољопривредних произвођача кроз одржавања стучних предавања у области технологије гајења и прераде шљиве као и законске регулативе која се односи на производњу ракије и посету пољопривредних произвођача са територије општине Ивањица Сајму пољопривреде у Новом Саду што ће дати допринос развоју и унапређењу производње на газдинствима.

**2.3.2. Циљеви мере:** Повећање доступности информација и квалитета знања пољопривредних произвођача што је предуслов за развој пољопривреде и руралних подручја заснован на знању и примени нове механизације и опреме.

**Веза мере са националним програмима за рурални развој и пољопривреду:** Ова мера је у складу са Националном стратегијом пољопривреде и руралног развоја за период 2014-2024. година.

* + 1. **Крајњи корисници:** Крајњи корисник ове мере је Општина Ивањица.
    2. **Економска одрживост:** За ову меру није потребно да подносилац захтева докаже економску одрживост улагања кроз одређену форму бизнис плана или пројекта.
    3. **Општи критеријуми за кориснике:** Општи критеријуми за кориснике ове мере не постоје.
    4. **Специфични критеријуми:** Специфични критеријуми за кориснике ове мере не постоје.

**2.3.8. Листа инвестиција у оквиру мере:**

|  |  |
| --- | --- |
| Шифра инвестиције | Назив инвестиције |
| 402.1 | Информативне активности: сајмови, изложбе, манифестације, студијска путовања |
| 402.2. | Стручно оспособљавање и активности стицања вештина и показне активности |

**2.3.9. Критеријуми селекције:** За ову меру нема критеријума селекције.

* + 1. **Интензитет помоћи:** Интензитет помоћи је 100%.
    2. **Индикатори/показатељи:**

|  |  |
| --- | --- |
| Редни број | Назив показатеља |
| 1 | Број заинтересованих пољопривредника за ову меру |
| 2 | Број пољопривредника који су похађали стручна предавања/едукације односно посетили сајам пољопривреде |

**Административна процедура:** Општинска управа општине Ивањица ће у складу са одредбама Закона о јавним набавкама спровести неопходну процедуру у поступку набавке мале вредности и у складу са дефинисаним критеријумима извршити избор најповољнијег понуђача за превоз пољопривредних произвођача на Сајам пољопривреде у Новом Саду као и избор најповољнијег понуђача за одржавање стручних предавања.

ИДЕНТИФИКАЦИОНА КАРТА

Табела: Општи подаци и показатељи

|  |  |  |  |  |  |  |  |
| --- | --- | --- | --- | --- | --- | --- | --- |
| Назив показатеља | Вредност, опис показатеља | | | | Извор податка и година | | |
| **ОПШТИ ПОДАЦИ** | | | | | | | |
| Административни и географски положај | | | | | | | |
| Аутономна покрајина | / | | | | рзс\* | | |
| Регион | Регион Шумадије и Западне Србије | | | | рзс\* | | |
| Област | Моравичка област | | | | рзс\* | | |
| Град или општина | општина | | | | рзс\* | | |
| Површина | 1.090 km2 | | | | рзс\* | | |
| Број насеља | 49 | | | | рзс\* | | |
| Број катастарских општина | 42 | | | | рзс\* | | |
| Број подручја са отежаним условима рада у пољопривреди (ПОУРП) | 48 | | | |  | | |
| Демографски показатељи | | | | | | | |
| Број становника | 27751 | | | | рзс\*\* | | |
| Број домаћинстава | 10579 | | | | рзс\* | | |
| Густина насељености (број становника/површина, km2) | 25,5 | | | |  | | |
| Промена броја становника 2011:2002 (2011/2002\*100 - 100) | -9,82 | | | | рзс\*\* | | |
| - у руралним подручјима АП/ЈЛС | -2,07 | | | | рзс\*\* | | |
| Становништво млађе од 15 година (%) | 13,1 | | | | рзс\*\* | | |
| Становништво старије од 65 година (%) | 24,09 | | | | рзс\*\* | | |
| Просечна старост | 46 | | | | рзс\* | | |
| Индекс старења | 174 | | | | рзс\* | | |
| Без школске спреме и са непотпуним основним образовањем (%) | 2 | | | | рзс\* | | |
| Основно образовање (%) | 25 | | | | рзс\* | | |
| Средње образовање (%) | 49 | | | | рзс\* | | |
| Више и високо образовање (%) | 24 | | | | рзс\* | | |
| Пољопривредно становништво у укупном броју становника(%) | 60 | | | | Процена | | |
| Природни услови | | | | | | | |
| Рељеф (равничарски, брежуљкасти, брдски, планински) | планински | | | | Интерни | | |
| **Преовлађујући педолошки типови земљишта и бонитетна класа** | | **недовољно формирано земљиште на флишу и на кречњаку, алувијално земљиште (III-V класе), делувијално земљиште (III-V класе) планинска црница, параподзол, лесивирано** | | | | | **Интерни** | |
| **Клима (умерено-континентална, субпланинска...)** | | **планинска, континентална** | | | | | **Интерни** | |
| **Просечна количина падавина (mm)** | | **920 мм** | | | | | **Интерни** | |
| **Средња годишња температура (оС)** | | **11,9 SC** | | | | | **Интерни** | |
| **Хидрографија (површинске и подземне воде)** | | **реке Моравица, Студеница и Ношница, 3 језера, (од 3,2 до 8 м дубине)** | | | | | **Интерни** | |
| **Површина под шумом (ha)** | | **77.350 ha** | | | | | **рзс\*** | |
| **Површина под шумом у укупној површини АП/ЈЛС (%)** | | **76 %** | | | | | **рзс\*** | |
| **Пошумљене површине у претходној години (ha)** | | **99,77 ha** | | | | | **рзс\*** | |
| **Посечена дрвна маса (m3)** | | **102.915 m3** | | | | | **рзс\*** | |
| ПОКАЗАТЕЉИ РАЗВОЈА ПОЉОПРИВРЕДЕ | | | | | | | | |
| **Стање ресурса** | | | | | | | | |
| **Укупан број пољопривредних газдинстава:** | | **7.791** | | | | | рзс\*\*\* | |
| **Број регистрованих пољопривредних газдинстава (РПГ):** | | **/** | | | | | Управа за аграрна плаћања | |
| **- породична пољопривредна газдинства (%)** | | **98** | | | | |  | |
| **- правна лица и предузетници (%)** | | **2** | | | | |  | |
| **Коришћено пољопривредно земљиште - КПЗ (ha)** | | **29.268 ha** | | | | | рзс\*\*\* | |
| **Учешће КПЗ у укупној површини ЈЛС (%)** | | **25,71 %** | | | | |  | |
| **Оранице и баште, воћњаци, виногради, ливаде и пашњаци, остало (ha)** | | **оранице и баште 7.843 ha, воћњаци 4.738 ha, виногради 1 ha, ливаде и пашњаци 16.048 ha** | | | | | рзс\*\*\* | |
| **Жита, индустријско биље, поврће, крмно биље, остало**  **(ha)** | | **жита 2.751 ha, индустријско биље 3 ha крмно биље 774, ha поврће 337 ha** | | | | | рзс\*\*\* | |
| **Просечна величина поседа (КПЗ) по газдинству (ha)** | | **3,77 ha** | | | | | **рзс\*\*\*** | |
| **Обухваћеност пољопривредног земљишта комасацијом (ha)** | | **0** | | | | | **Интерни** | |
| **Обухваћеност земљишта неким видом удруживања (ha)** | | **0** | | | | | **Интерни** | |
| **Број пољопривредних газдинстава која наводњавају КПЗ** | | **580 – податак из Пописа пољопривреде 2012. године, није објављен податак из 2023. године** | | | | | **рзс\*\*\*** | |
| **Одводњавана површина КПЗ (ha)** | | **0** | | | | | **Интерни** | |
| **Наводњавана површина КПЗ (ha)** | | **242 ha– податак из Пописа пољопривреде 2012. године, није објављен податак из 2023. године али површине под наводњавањем су повећане** | | | | | **рзс\*\*\*** | |
| **Површина пољопривредног земљишта у државној својини на територији АП (ha)** | | **1.465,0663 ha** | | | | **Интерни** | | |
| **Површина пољопривредног земљишта у државној својини која се даје у закуп (ha):** | | **641,0847 ha** | | | | **Интерни** | | |
| **- физичка лица (%)** | | **641,0847 ha** | | | | **Интерни** | | |
| **- правна лица (%)** | | **0** | | | | **Интерни** | | |
| **Говеда, свиње, овце и козе, живина, кошнице пчела (број)** | | **5.884 говеда; 6.323 свиња; 18.799 оваца; 735 коза; 28.681 живине; 16.121 кошница пчела** | | | | **рзс\*\*\*** | | |
| **Трактори, комбајни, прикључне машине (број)** | | **3.447 трактора; 19 комбајна,- 9.736 прикључних машина – ови подаци су из Пописа пољопривреде 2012. године** | | | | **рзс\*\*\*** | | |
| **Пољопривредни објекти (број)** | | **10.387– ови подаци су из Пописа пољопривреде 2012. године** | | | | **рзс\*\*\*** | | |
| **Хладњаче, сушаре, стакленици и пластеници (број)** | | **13 хладњача; 278 сушара; 4 стакленила; 655 пластеника – ови подаци су из Пописа пољопривреде 2012. године** | | | | **рзс\*\*\*** | | |
| **Употреба минералног ђубрива, стајњака и средстава за заштиту биља (ha, број ПГ)** | | **7.041 ha (6.701 ПГ), минерална ђубрива; 3.721 ha (5.131 ПГ), стајњак; 4.455 ha (6.716 ПГ), средства за зашт.биља - ови подаци су из Пописа пољопривреде 2012. године** | | | | **рзс\*\*\*** | | |
| **Број чланова газдинства и стално запослених на газдинству:** | | **10.121** | | | | **рзс\*\*\*** | | |
| **(на породичном ПГ: на газдинству правног лица/предузетника) (ha)** | | **-** | | | | **рзс\*\*\*** | | |
| **Годишње радне јединице (број)** | | **8.256,11** | | | | **рзс\*\*\*** | | |
| **Земљорадничке задруге и удружења пољопривредника (број)** | | **9** | | | | **Интерни** | | |
| Производња пољопривредних производа (количина): | |  | | | |  | | |
| **- биљна производња (t)** | | **између 60.000 и 80.000 тона кромпира, око 4.000 тона кукуруза, око 1.000 тона пшенице, око 5.000 тона шљива, око 2.000 тона јабука, око 2.400 тона малина** | | | | **рзс\*\*\*** | | |
| **- сточарска производња (t, lit, ком.)** | | **око 7.000.000 литара млека, око 1.500 тона меса, око 300 тона меда** | | | | **Интерни** | | |
| ПОКАЗАТЕЉИ РУРАЛНОГ РАЗВОЈА | | | | | | | | | |
| **Рурална инфраструктура** | | | | | | | | | |
| ***Саобракајна инфраструктура*** | | | | | | | | | |
| **Дужина путева (km)** | | | | | **360 km** | | **рзс\*** | | |
| **Поште и телефонски претплатници (број)** | | | | | **7; 7.581** | | **рзс\*** | | |
| ***Водопривредна инфраструктура*** | | | | | | | | | |
| **Домаћинства прикључена на водоводну мрежу (број)** | | | | | **5745** | | **рзс\*** | | |
| **Домаћинства прикључена на канализациону мрежу (број)** | | | | | **3314** | | **рзс\*** | | |
| **Укупне испуштене отпадне воде (хиљ.mЗ)** | | | | | **1232** | | **рзс\*** | | |
| **Производња и снабдевање електричном енергијом (број)** | | | | | **1 хидроцентрала која не ради, термоелектрана нема, 267 трафостаница** | | **Интерни** | | |
| ***Социјална инфраструктура*** | | | | | | | | |
| **Објекти образовне инфраструктуре (број)** | | | | **1 предшколска установа,- 11 основних и средњих школа,- високих школа и факултета нема** | | **рзс\*** | | |
| **Број становника на једног лекара** | | | | **645** | | **рзс\*** | | |
| **Број корисника социјалне заштите** | | | | **1.584** | | **рзс\*** | | |
| **Диверзификација руралне економије** | | | | | | | | |
| **Запослени у секторима пољопривреде, шумарства и водопривреде (број)** | | | | **чланова газдинства и стално запослених на породичним газдинствима (укључујући и носиоце) има 19.260, а на газдинствима правних лица/предузетника 40** | | **рзс\*** | | |
| **Газдинства која обављају друге профитабилне активности (број)** | | | | **997** | | **рзс\*\*\*** | | |
| **Туристи и просечан број ноћења туриста на територији АП/ЈЛС (број)** | | | | **15.354 домаћих туриста; 1.606 страних туриста; 64.139 ноћења домаћих туриста; 5.538 ноћења страних туриста** | | **рзс\*** | | |
| Трансфер знања и информација | | | | | | | | |
| **Пољопривредна саветодавна стручна служба (да/не)** | | | | **ПССС Краљево** | | **Интерни** | | |
| **Пољопривредна газдинства укључена у саветодавни систем (број)** | | | | **Број одабраних пољопривредних газдинстава која се интензивно прате више пута годишње је 40. Број осталих пољопривредних газдинстава која посете саветодавци у току године по разним основама и оних која посете предавања и радионице које организује ПССС је између 350 и 400 годишње.** | | **ПССС** | | |

**По**

**СКУПШТИНА ОПШТИНЕ ИВАЊИЦА**

Број: 000943198 2025 05158 004 001 060 107

Ивањица, 14.03.2025. године

**ПРЕДСЕДНИК СКУПШТИНЕ**

**Драгован Милинковић**

На основу члана 60. став 2. Закона о пољопривредном земљишту „Сл. гласник РС“, бр. 62/2006, 65/2008 и 41/2009, 112/2015, 80/2017 и 95/2018), члана 32. Закона о локалној самоуправи („Сл. гласник РС“ број 129/2007, 83/14, 101/16, 47/18 и 111/2021), члана 40. Статута општине Ивањица („Сл. гласник РС“, број 1/2019), а по прибављеној Сагласности Министарства пољопривреде, шумарства и водопривреде – Управе за пољопривредно земљиште, број 000906899 2025 14847 000 000 000 001 од 04.03.2025. године, Скупштина општине Ивањица, **на седници одржаној дана 14.03.2025. године, донела је**

**О Д Л У К У**

**О ДОНОШЕЊУ ГОДИШЊЕГ ПРОГРАМА ЗАШТИТЕ, УРЕЂЕЊА И КОРИШЋЕЊА ПОЉОПРИВРЕДНОГ ЗЕМЉИШТА ЗА ПОДРУЧЈЕ ОПШТИНЕ ИВАЊИЦА**

**ЗА 2025. ГОДИНУ**

**ДОНОСИ СЕ** Годишњи програм заштите, уређења и коришћења пољопривредног земљишта за подручје општине Ивањица за 2025. годину.

Саставни део ове Одлуке чини Годишњи програм заштите, уређења и коришћења пољопривредног земљишта за подручје општине Ивањица за 2025. годину (у даљем тексту: Годишњи програм) у Excel формату преузет из апликације за израду програма Министарства пољопривреде, шумарства и водопривреде.

**Годишњи програм садржи податке о:** укупној површини пољопривредног земљишта у државној својини по катастарским општинама и културама на територији општине Ивањица; површини пољопривредног земљишта по облицима својине по катастарским општинама; план прихода од буџетом опредељених средстава и средстава од издавања и накнаде за промену намене пољопривредног земљишта; намени улагања средстава; закупцима пољопривредног земљишта у државној својини; површини пољопривредног земљишта у државној својини која је планирана за давање у закуп – преглед јавних надметања; изузетим парцелама које се не могу користити за пољопривредну производњу у складу са катастарском културом.

Годишњи програм биће објављен на званичном сајту Општине Ивањица: [www.ivanjica.rs](http://www.ivanjica.rs).

Ова одлука ступа на снагу даном доношења, а објавиће се у „Службеном листу општине Ивањица“.

**СКУПШТИНА ОПШТИНЕ ИВАЊИЦА**

Број: 000943198 2025 05158 004 001 060 107

Ивањица, 14.03.2025. године

**ПРЕДСЕДНИК СКУПШТИНЕ**

**Драгован Милинковић**

На основу чланова 67. , 69. и 70. Закона о Локалним изборима („Сл. гласник“, број 14/22 и 35/24) члана 32. Закона о локалној самоуправи („Сл. гласник РС“, бр. 129/07, 83/14-др. закон, 101/16- др. закон и 47/18), члана 40. Статута општине Ивањица („Службени лист општине Ивањица“, број 1/2019) и члана 150. Пословника Скупштине општине Ивањица, („Сл. лист општине Ивањица“, број 8/2019), Скупштина општине Ивањица, на седници одржаној **14. 03. 2025.** године, донела је

**ОДЛУКУ**

**О ПРЕСТАНКУ МАДАТА**

**КОНСТАТУЈЕ СЕ** Радици Чегањац, професору историје из Ивањице, престанак мандата одборника у Скупштини општине Ивањица, који јој је додељен Одлуком о потврђивању мандата одборника Скупштине општине Ивањица, од 31.07.2024. године, број **002254540 2024 05158 004 001 060 107** са изборне листе **АЛЕКСАНДАР ВУЧИЋ - ИВАЊИЦА СУТРА** ( Ивица Дачић – Социјалистичка партија Србије СПС; Милан Кркобабић – Партија уједињених пензионера, пољопривредника и пролетера Србије – Солидарност и правда ПУПС – Солидарност и правда; Милан Стаматовић – Здрава Србија – ЗС; др Војислав Шешељ – Српска радикална странка – СРС; Милица Ђурђевић Стаменковски – Српска странка Заветници – Заветници; Милош Вучевић – Српска напредна странка – СНС), због подношења оставке дана 12.03.2025. године.

Одлуку објавити на Web prezentaciji Републичке изборне Комисије и „Службеном листу општине Ивањица“.

**Поука о правном средству**: Против Одлуке одборник којем је констатован престанак мандата може поднети Жалбу Вишем Суду на чијем подручју се налази седиште Скупштине у року од 7 дана од дана доношења Одлуке.

Жалба се подноси преко Скупштине општине Ивањица.

**Одлуку доставити:** Радици Чегањац из Ивањице, Изборној Комисији општине Ивањица, а примерак задржати уз материјал са седнице Скупштине општине.

**СКУПШТИНА ОПШТИНЕ ИВАЊИЦА**

Број: 000943198 2025 05158 004 001 060 107

Ивањица, 17.03.2025. године

**ПРЕДСЕДНИК СКУПШТИНЕ**

**Драгован Милинковић**

На основу члана 124. , Закона о социјалној заштити ("Сл. гласник РС", бр. 24/2011 и 117/2022- Одлуку УС), члана 32. Закона о локалној самоуправи („Сл. гласник РС“, бр. 129/07, 83/14 - др. закон, 101/16 - др. закон и 47/18, 111/2021 – др. закон), члана 40. Статута општине Ивањица („Службени лист општине Ивањица“, број 1/2019) и члана 150. Пословника Скупштине општине Ивањица, („Сл. лист општине Ивањица“, број 8/19), Скупштина општине Ивањица, на седници одржаној **14.03.2025.** године, донела је

**Р Е Ш Е Њ Е**

**о именовању Директора**

**Центра за социјални рад Ивањица**

**ИМЕНУЈЕ СЕ** Дарко Новаковић дипломирани социјални радник из Ивањице, на место директора Центра за социјални рад Ивањица, на мандатни период од четири године.

Решење објавити у „Службеном листу општине Ивањица“ и на званичној интернет страници општине Ивањица.

**О б р а з л о ж е њ е**

Вршиоцу дужности директора Центра за социјални рад Ивањица Дарку Новаковићу из Ивањице истекао је мандат вршиоца дужности директора 14.06.2023. године, а на коју функцију је именован решењем Скупштине општине Ивањица на седници одржаној 14.06.2022. године.

Чланом 124. Закона о социјалној заштити ("Сл. гласник РС", бр. 24/2011 и 117/2022- Одлуку УС) предвиђено је да за директора Центра за социјални рад може бити именован држављанин Републике Србије, који је стекао високо образовање на студијама другог степена (мастер академске студије, специјалистичке академске студије, специјалистичке струковне студије), односно на основним студијама у трајању од најмање четири године и одговарајући академски, односно стручни назив утврђен у области правних, економских, психолошких, педагошких и андрагошких и социолошких наука, односно стручни назив дипломирани социјални радник и има најмање пет година радног искуства у струци. Мандат директора центра за социјални рад траје четири године и исто лице може бити поново именовано за директора. Директора центра за социјални рад именује надлежни орган јединице локалне самоуправе, на основу конкурса, по прибављеном мишљењу управног одбора центра за социјални рад. Управни одбор центра за социјални рад расписује конкурс за директора центра за социјални рад најкасније 30 дана пре истека мандата раније именованом директору. Кандидат за директора центра за социјални рад, уз прописану конкурсну документацију, подноси програм рада за мандатни период на који се врши избор. Изборни поступак спроводи управни одбор центра за социјални рад и у том поступку разматра приспеле пријаве, сачињава листу кандидата који су испунили прописане услове и доставља је, заједно са својим мишљењем, надлежном органу јединице локалне самоуправе. Начин спровођења конкурса за именовање директора центра за социјални рад одређује јединица локалне самоуправе. На именовање директора центра за социјални рад сагласност даје министарство надлежно за социјалну заштиту, а на именовање директора центра за социјални рад чије је седиште на територији аутономне покрајине сагласност даје надлежни орган аутономне покрајине. Послови директора центра за социјални рад уређују се оснивачким актом и статутом центра за социјални рад, у складу са законом.

На основу напред наведеног члана закона и чланова 22. и 23. Статута Центра за социјални рад Ивањица, Управни одбор Центра за социјални рад расписао је и спровео конкурс за именовање директора Центра за социјални рад, размотрио доспелу пријаву и Скупштини општине Ивањица доставио предлог кандидата који је испунио прописане услове заједно са својим Мишљењем, а имајући у виду да се на конкурс пријавило само једно лице.

Чланом 32. Закона о локалној самоуправи („Сл. гласник РС“, бр. 129/07, 83/14 - др. закон, 101/16 - др. закон и 47/18, 111/2021 – др. закон) прописано је да Скупштина именује и разрешава Управни и Надзорни одбор, именује и разрешава директоре јавних предузећа, установа, организација и служби чији је оснивач и даје сагласност на њихове статуте у складу са законом, што је прописано и чланом 40. Статута општине Ивањица („Службени лист општине Ивањица“, број 1/2019).

Скупштина општине Ивањица на седници одржаној 29. јуна 2023. године разматрала је Мишљење Управног одбора Центра за социјални рад и осталу документацију за именовање директора Центра и прихватила је предлог Управног одбора Центра да се за директора установе именује Дарко Новаковић, дипломирани социјални радник из Ивањице.

Скупштина општине доставила је Министарству за рад, запошљавање, борачка и социјална питања комплетну документацију везану за именовање директора, а која је Скупштини општине достављена од стране Управног одбора Центра, актом 01 број 06-19/2023 од 03.07.2023. године.

Актом 01 број 06-19/2023 од 13.01.2025. године Скупштина општине доставила је Ургенцију Министарству за рад, запошљавање, борачка и социјална питања у циљу достављања Одлуке Министарства о давању сагласности, односно ускраћивању давања сагласности како би Скупштина даље поступала у складу са својим надлежностима, уз напомену да Министарство није дало сагласност ни на именовање в. д. директора Центра за социјални рад.

Министарство за рад, запошљавање, борачка и социјална питања – Сектор за социјалну заштиту актом број 119-01-176/2023-09 од 16.01.2025. године дало је сагласност да се на дужност директора Центра за социјални рад Ивањица именује Дарко Новаковић, дипломирани социјални радник у смислу Члана 124. став 8 Закона о социјалној заштити.

Скупштина општине Ивањица на седници одржаној 14.03.2025. године, а на основу напред наведене сагласности донела је Решење о именовању Дарка Новаковића за директора Центра за социјални рад на мандатни период од четири године.

**Упутство о правном средству:**

Против овог решења може се тужбом покренути управни спор пред надлежним Управним судом у року од 30 дана од дана пријема решења.

**Решење доставити:** Дарку Новаковићу из Ивањице, Установи Центар за социјални рад Ивањица, а примерак задржати уз материјал са седнице Скупштине општине.

**СКУПШТИНА ОПШТИНЕ ИВАЊИЦА**

Број: 000943198 2025 05158 004 001 060 107

Ивањица, 17.03.2025. године

**ПРЕДСЕДНИК СКУПШТИНЕ**

**Драгован Милинковић**

На основу члана 44. тачка 5) Закона о локалној самоуправи („Службени гласник РС”, бр. 129/07, 83/14 – др. закон, 101/16 – др. закон, 47/18 и 111/21 – др. закон), а у складу са чланом 20. тачка 4. наведеног закона, члана 56. Статута општине Ивањица („Службени лист/општине Ивањица”, број 1/2019 ), председник општине доноси

**ОДЛУКУ**

**О ОБРАЗОВАЊУ САВЕТА ЗА ПОРОДИЦУ И ДЕМОГРАФИЈУ**

1. Образује се Савет за породицу и демографију општине Ивањица (у даљем тексту: Савет) као саветодавни орган председника општине Ивањица.

2. Задаци Савета су да:

- прати поверене послове општине Ивањица у вези са системом породичноправне заштите и унапређења положаја породице и њених чланова, а нарочито деце,

- остварује сарадњу са републичким, покрајинским, градским и општинским органима поводом примене мера популационе и демографске политике,

- предлаже активности и предузима конкретне иницијативе за остваривање политике подизања наталитета, подстицања демографске обнове и очувања и јачања репродуктивног здравља,

- промовише породичне вредности, међугенерацијску сарадњу и вођење здравог и активног породичног живота, са стратешким циљем оснаживања породице и породичних односа у локалној заједници,

- иницира унапређење сарадње органа општине Ивањица, стручних и струковних организација и удружења на пољу побољшања квалитета живота свих старосних категорија, породичноправне заштите и унапређења положаја породице и њених чланова.

3. Савет се образује на период од пет година.

4**.** У Савет се именују:

1) за председника:

- Владимир Бојановић, заменик председника Скупштине општине Ивањица,

за заменика председника:

Милутин Кривокућа, в.д. директора ЈКП Ивањица из Ивањице;

2) за чланове:

- Дарко Новаковић, в.д. директора Центра за социјални рад;

- Слађана Николић, запослена у Општинској управи општине Ивањица на радом месту саветник на пословима праћења рада јавних установа, услуга и активности у области дечије, социјалне, примарне здравствене заштите и друштвене бриге о јавном здрављу,

-Биљана Мојсиловић, запослена у Центру за социјални, дипл. психолог;

Председник и чланови Савета не добијају новчану надокнаду за учешће у раду Савета.

5. Савет ради у седницама, које се, по правилу, организују једном у месец дана, а по потреби и чешће.

Седнице Савета се одржавају у просторијама општине Ивањица.

6. Савет на првој седници доноси пословник о раду.

7. Стручну и административно-техничку потпору Савету пружа стручна служба Општинске управе општине Ивањица.

8. Ова одлука ступа на снагу даном доношења а биће објављена у „Службеном листу општине Ивањица“.

Број: 000768897 2025 05158 002 000 020 271

У Ивањици, 28.02. 2025. године

**ПРЕДСЕДНИК ОПШТИНЕ**

Александар Митровић

С А Д Р Ж А Ј

1. ОДЛУКA О АНГАЖОВАЊУ ЕКСТЕРНОГ РЕВИЗОРА ЗА ОБАВЉАЊЕ ЕСТЕРНЕ РЕВИЗИЈЕ ЗАВРШНОГ РАЧУНА БУЏЕТА ОПШТИНЕ ИВАЊИЦА ЗА 2024 ГОДИНУ ……………………………………...………..…... стр 1

2ОДЛУКА О ОСНОВНОЈ И ДОДАТНОЈ ПОДРШЦИ ДЕТЕТУ И УЧЕНИКУ……………………...………..…... стр 2

3. ОДЛУКА О ОПШТИНСКОМ ПРАВОБРАНИЛАШТУ ОПШТИНЕ ИВАЊИЦА.………………...………..…... стр 6

4.ОДЛУКА О ОБРАЗОВАЊУ КОМИСИЈЕ ЗА ПЛАНОВЕ ОПШТИНЕ ИВАЊИЦА ……………...………..…... стр 9

5.ОДЛУКА ОУТВРЂИВАЊУ МИНИМАЛНЕ ВИСИНЕ ИЗНОСА ИЗДВАЈАЊА НА ИМЕ ТРОШКОВА ЗА ТЕКУЋЕ И ИНВЕСТИЦИОНО ОДРЖАВАЊЕ ЗГРАДА КАО И О ИЗНОСУ НАКНАДЕ У СЛУЧАЈУ ПРИНУДНО ПОСТАВЉЕНОГ ПРОФЕСИОНАЛНОГ УПРАВНИКА ……………...………………………………………..…... стр 11

6.ОДЛУКАО ПРИСТУПАЊУ ПОСТУПКУ ОТУЂЕЊА НЕПОКРЕТНОСТИ ИЗ ЈАВНЕ СВОЈИНЕ ОПШТИНЕ ИВАЊИЦА ПУТЕМ НЕПОСРЕДНЕ ПОГОДБЕ……………...…………………………………….…………..…... стр 15

7.РЕШЕЊЕ О ОБРАЗОВАЊУ КОМИСИЈЕ ЗА СПРОВОЂЕЊЕ ПОСТУПКА ОТУЂЕЊА НЕПОКРЕТНОСТИ ИЗ ЈАВНЕ СВОЈИНЕ ОПШТИНЕ ИВАЊИЦА НЕПОСРЕДНОМ ПОГОДБОМ …………………….…………..…... стр 16

8. ПРОГРАМ ПОДРШКЕ ЗА СПРОВОЂЕЊЕ ПОЉОПРИВРЕДНЕ ПОЛИТИКЕ И ПОЛИТИКЕ РУРАЛНОГ РАЗВОЈА ЗА ОПШТИНУ ИВАЊИЦА ЗА 2025. ГОДИНУ…………………………………...…….…………..…... стр 17

9.ОДЛУКА О ДОНОШЕЊУ ГОДИШЊЕГ ПРОГРАМА ЗАШТИТЕ, УРЕЂЕЊА И КОРИШЋЕЊА ПОЉОПРИВРЕДНОГ ЗЕМЉИШТА ЗА ПОДРУЧЈЕ ОПШТИНЕ ИВАЊИЦА ЗА 2025. ГОДИНУ.………..…... стр 37

10.ОДЛУКА О ПРЕСТАНКУ МАДАТА .………………………………………………………………………..…... стр 38

11.РЕШЕЊЕ О ИМЕНОВАЊУ ДИРЕКТОРА ЦЕНТРА ЗА СОЦИЈАЛНИ РАД ИВАЊИЦА ……………...…... стр 39

12. ОДЛУКА О ОБРАЗОВАЊУ САВЕТА ЗА ПОРОДИЦУ И ДЕМОГРАФИЈУ……………………………..…... стр 40

*Издавач:* ОПШТИНА ИВАЊИЦА Венијамина Маринковића 1, 32250 Ивањица

*Одговорни уредник:* Биљана Ранђић, секретар СО-е Ивањица

*Контакт:* тел. 032/664-760, 032/664-762; факс. 032/661-821

*e-maill:* [soivanjica@ivanjica.gov.rs](mailto:soivanjica@ivanjica.gov.rs)

(ПИБ: 1018886934) (МАТИЧНИ БРОЈ: 07221142) (ТЕКУЋИ РАЧУН: 840-94640-30)